EU želi sporazum Beograda i Prištine u narednih godinu dana - Sputnjik Srbija\n17:18 12.11.2018 (osveženo 19:26 12.11.2018) Preuzmite kraći link\nEvropska unija, kao posrednik u dijalogu Beograda i Prištine,, učiniće sve kako bi se u narednih godinu dana, koliko je ostalo do kraja mandata šefice evropske diplomatije Federike Mogerini, postigao sporazum o sveobuhvatnoj normalizaciji odnosa Beograda i Prištine, saznaje Tanjug u Briselu.\n„Mi ćemo učiniti sve u godini koja je preostala da bi došlo do sveobuhvatne normalizacije odnosa, ali nismo jedini od kojih to zavisi“, rečeno je Tanjugu u diplomatskim izvorima u Briselu.\nU Briselu navode da su i u ovom trenutku u toku kontakti u cilju nastavka dijaloga Beograda i Prištine, ali da još ne postoji konkretan datum za mogući novi sastanak predsednika Srbije Aleksandra Vučića i Hašima Tačija.\nU krugovima bliskim pregovaračkom procesu ocenjuju da je prošlonedeljni sastanak Vučića i Tačija bio „bez svake sumnje težak“.\nNavodi se da je plan Federike Mogerini bio da se na tom sastanku postigne saglasnost o intenziviranju procesa postizanja sporazuma o sveobuhvatnoj normalizaciji odnosa, ali da je odluka Prištine o podizanju carina na robu koja se uvozi iz Srbije „u poslednjem trenutku poremetila planirano“.\nNa pitanje Tanjuga šta će EU uraditi u cilju eventualnog pritiska na Prištinu da povuče takvu odluku, izvori iz Evropske komisije napominju da je EU „već bila jasna u svom saopštenju“ kada je osudila takav potez i pozvala kosovske vlasti da opozovu odluku o podizanju taksi od deset procenata na uvoz robe iz Srbije i Bosne i Hercegovine.\nOno što se očekuje tokom novembra, bez obzira na to da li će doći do nastavka dijaloga Beograda i Prištine, jeste redovni izveštaj koji će Evropska služba za spoljne poslove predstaviti zemljama-članicama EU o napretku u procesu normalizacije odnosa dveju strana.\nOd tog izveštaja u velikoj meri zavisiće i odluka članica EU o broju novih poglavlja koje će Srbija otvoriti u decembru u okviru svojih pristupnih pregovora.\nNakon poslednje runde dijaloga pod pokroviteljstvom šefice diplomatije EU Federike Mogerini, koja se završila bez bilo kakvih pomaka u približavanju konačnom rešenju za sveobuhvatnu normalizaciju odnosa Beograda i Prištine, iz EU poručuju da se njihovi napori u cilju postizanja pravno obavezujućeg sporazuma nastavljaju, a da vremenski rokovi „ostaju jasni“.\nKosovo i Metohija, Brisel, sporazum


Trijumfi kadeta i juniora na startu prvenstva\n27.10.2015 · 14:05\nTokom proteklog vikenda, kadeti Partizana su otvorili novu sezonu ubedljivom pobedom protiv Vojvodine na domaćem terenu, dok su juniori na gostovanju u Kraljevu savladali domaću Slogu.\nNa startu Triglav kadetske lige Srbije, ekipa Partizana je prikazala sigurnu igru i došla do ubedljivog trijumfa protiv novosadske Vojvodine rezultatom 80:58. (16:13, 17:13, 25:20, 22:12 ) Crno-beli su tokom prvih pet minuta meča bili u rezultatskom zaostatku, da bi potom preokrenuli rezultat i iz minuta u minut uvećavali prednost koja je na kraju iznosila visokih 22 poena. Pred oko 250 gledalasa u Hali sportova na Novom Beogradu, najbolji pojedinac susreta, bio je Veljko Milinković sa 17 postignutih poena.\nTrener kadeta Partizana, Marko Anđelković, istakao je važnost pobede na startu takmičenja za samopouzdanje ekipe.\n"Odigrali smo očekivano tešku utakmicu nakon gubitka sigurnosti posle kvalifikacionog dela takmičenja. Pokušali smo da čvrstom i agresivnom odbranom po čitavom terenu nametnemo svoj ritam, ali to nismo uspeli da materijalizujemo u prvom poluvremenu zbog grešaka u napadu. Ipak, u drugom delu treće četvrtine i u poslednjoj deonici smo uspeli pretvorimo dobru odbranu u značajnu rezultatsku prednost." - zaključio je Anđelković i dodao da će ova pobeda dati ekipu neophodnu sigurnost za nastavak takmičenja.\nNa gostovanju u Kraljevu, juniori Partizana su pred oko 400 gledalaca savladali domaću Slogu na početku Roda Juniorske lige Srbije. Mlade crno-bele nade, stekle su ubedljivu prednost već u prvoj četvrtini koja je okončana rezultatom 18:3 u korist našeg tima. Rutinskom igrom u nastavku meča, izabranici trenera Salatića su održavali prednost do kraja meča koji je okončan rezultatom 52:69 (3:18, 20:17, 16:23, 13:11)\nNajefikasniji igrač u našem timu, ujedno i na celom meču bio je Slobodan Jovanović koji je postigao 24 poena.\nTrener juiorskog tima Partizana, Bojan Salatić, čestitao je ekipi Sloge na fer i korektnoj igri, poželeo im puno uspeha u nastavku sezone ali i pohvalio igru svog tima.\n"Pobeda na gostujućem terenu je veoma važna za početak sezone. Odigrali smo dobru, sigurnu utakmicu u kojoj smo kontrolisali rezultat od početka do kraja. Želimo da u istom ritmu nastavimo takmičenje." - istakao je Salatić.\nU narednom meču, juniori Partizana dočekuju ekipu Zdravlja iz Leskovca u petak, 30. oktobra dok kadeti putuju u Novi Sad gde će se sastati sa ekipom Sports World u utorak, 03. novembra.\nTokom proteklog vikenda, kadeti Partizana su otvorili novu sezonu ubedljivom pobedom protiv ...


Parlament RS odbacio bonska ovlašćenja i zadržao pravo na samoopredeljenje entiteta - Sputnjik Srbija\n20:12 08 Mart 2021\nParlament RS odbacio bonska ovlašćenja i zadržao pravo na samoopredeljenje entiteta\n13:03 12.11.2019 (osveženo 13:06 12.11.2019) Preuzmite kraći link\nNarodna skupština je na Posebnoj sednici koja je trajala do duboko u noć, usvojila Informaciju o neustavnoj transformaciji dejtonske strukture BiH i uticaju na položaj i prava Republike Srpske.\nUsvojeno je 20 zaključaka koji se tiču inicijative za ukidanje Kancelarije visokog predstavnika, ukidanje bonskih ovlašćenja, pokretanje reforme pravosudnih institucija na nivou BiH, zatim očuvanje dejtonske strukture i široke autonomije entiteta do samoopredeljenja, kao i saradnje sa NATO-om, ali ne i članstva BiH u toj Alijansi.\nNSRS je zadužila Vladu RS da pokrene pregovore sa Vladom FBiH u cilju urgentnog usaglašavanja Zakona o Ustavnom sudu BiH, kojim će biti regulisan njegov sastav i funkcionisanje u skladu sa temeljnim principima Ustava BiH i otklonjene sve prepreke za dalji napredak državne zajednice prema Evropskoj uniji i da u narednom periodu pripremi Zakon o rehabilitaciji svih nezakonito smenjenih lica iz Republike Srpske koji su smenjeni odlukama visokih predstavnika.\nNarodna skupština RS će, navodi se, nastaviti da deluje u skladu sa osnovnim ustavnim načelom, prema kojem je Bosna i Hercegovina nastala Dejtonskim sporazumom i prema kojem je sastavljena od dva entiteta, Republike Srpske i Federacije BiH.\n„Stavovi i aktivnosti koji nisu u skladu sa ovim osnovnim ustavnim načelom, dovode do narušavanja ustavno-pravnog ustrojstva Bosne i Hercegovine, Republike Srpske i Federacije BiH, te ugrožavaju mir i stabilnost“, navodi se u zaključcima.\nNarodna skupština RS ne prihvata aktivnosti koje vode neustavnoj unitarizaciji BiH, te zahteva od svih nosilaca vlasti, u RS i u zajedničkim institucijama državne zajednice BiH, da sve svoje aktivnosti usmere na povrat ustavnih nadležnosti entiteta.\nZa NSRS je neprihvatljiv i neproduktivan dalji ostanak i ponašanje visokog predstavnika u BiH, čije izjave češće doprinose nesporazumima, nego sporazumima u BiH.\nDodaje se da su bonska ovlašćenja visokog predstavnika kao potpuno neustavna, nezakonita i nelegitimna.\nNavodi se i da je neprihvatljivo dalje prisustvo stranih sudija u Ustavnom sudu BiH, jer nijedna zemlja u svetu nema u svom Ustavnom sudu mesta rezervisana za strane sudije, što samo dokazuje da BiH nije suverena zemlja.\nSkupština je zadužila Vladu RS i druge nadležne institucije da pokrenu reformu institucija pravosuđa na nivou BiH — Suda BiH, Tužilaštva BiH i sistema Visokog sudskog i tužilaškog veća koje je visoki predstavnik nametnuo nezakonitim odlukama, suprotno Ustavu. Ističe se da Zakon o Sudu BiH mora da spreči proširenu nadležnost suda u odnosu na krivične zakone entiteta, te da omogući formiranje nezavisnog Apelacionog suda čija će nadležnost biti ograničena na predmete Suda BiH.\nReforme su, navodi se, nužne i da bi se obezbedilo da Tužilaštvo BiH bude nezavisno, odgovorno i oslobođeno dominacije jedne političke stranke ili konstitutivnog naroda ili uticaja međunarodne zajednice. Zaključeno je da entitetske institucije treba da imaju ovlašćenja u pogledu imenovanja i nadzora nad entitetskim sudijama i tužiocima, a nadležnost u pogledu sudija i tužilaca na nivou BiH treba da bude ravnomerno raspoređena između entitetskih institucija.\nU slučaju negiranja prava naroda na samoopredeljenje koje je proklamovano Poveljom Ujedinjenih nacija i dalje podrške aktivnostima koje vode razgradnji Dejtonskog sporazuma, Republika Srpska zadržava pravo da konačno odluči o svom budućem statusu.\nNavodi se da će Narodna skupština reagovati u pogledu određivanja budućeg statusa RS u slučaju bilo kakvih nastojanja protivustavne teritorijalne reorganizacije BiH i bilo kakvih aktivnosti na urušavanju teritorijalne organizacije Grada Istočno Sarajevo.\nNSRS će, dodaje se, reagovati na sve protivpravne i protivustavne akte i aktivnosti domaćih i stranih faktora usmerene na urušavanje i izmenu Dejtonskog sporazuma.\nPodseća se da je BiH nastala saglasnošću Republike Srpske i Federacije BiH i da samo saglasnošću oba entiteta može i postojati, zbog toga je bilo kakva težnja za izmenom složene dejtonske strukture apsolutno nedopustiva i može dovesti do neželjenih posledica.\nNarodna skupština kao nosioce suvereniteta prihvata samo entitete i konstitutivne narode u BiH, te bilo kakvo nametanje suvereniteta izvan toga ima neustavan i antidejtonski karakter.\nBosna i Hercegovina posjeduje ograničeni i izvedeni suverenitet koji se ogleda u delovanju prema trećim državama. Unutrašnji suverenitet pripada Republici Srpskoj i Federaciji BiH.\nVlada je zadužena da analizira efekte neustavnih prenosa nadležnosti sa entiteta na nivo BiH.\nPosebno, Vlada je zadužena da izvrši pripreme kako bi se omogućilo eventualno izdvajanje iz PDV sistema BiH i otvaranje posebnog računa za PDV Republike Srpske.\nNajzad, Narodna skupština Republike Srpske će nastaviti da deluje u skladu sa Rezolucijom o zaštiti ustavnog poretka i vojnoj neutralnosti kojom se Srpska obavezala na vojnu neutralnost.\n„Narodna skupština Republike Srpske podržava saradnju sa NATO-om i njenim ključnim članicama na pitanjima bezbednosti, ali se protivi članstvu BiH u NATO, najpre zbog toga što neprihvatljivim smatra formiranje NATO granice prema Republici Srbiji“, navodi se u zaključcima.


Zvaničnici havajskih hitnih službi saopštili su da je današnje upozorenje na raketnu pretnju bilo lažna uzbuna.\nPoslanik Demokratske stranke (DS) Balša Božović je danas ocenio da ministaa unutrašnjih poslova Srbije Nebojša Stefanović uznemirava građane pričama da strani agenti prete bezbednosti države i pozvao ga da saopšti imena stranih agencija...\nTramp sklonjen s bine, lažna uzbuna (FOTO, VIDEO)\nNikakvo oružje nije nađeno u subotu uveče posle meteža zbog koga je Donald Tramp brzo sklonjen s bine tokom predizbornog skupa u Rinu, u američkoj državi Nevadi, saopšteno je medijima iz struktura tajnih službi.\nNjujork: Lažna uzbuna, sumnjivi paket prazan\nTajms skver u Njujorku bio je danas privremeno zatvoren zbog sumnjivog paketa za koji se kasnije utvrdilo da je bio prazan.\nEvakuisan turski parlament, uzbuna lažna\nTurski poslanici danas su nakratko evakuisani iz zgrade parlamenta u Ankari zbog, kako se ispostavilo, lažne uzbune, objavili su lokalni mediji.\nLažna uzbuna zbog pretnje bombom u turskom avionu\nTurska aviokompanija "Turkiš erlajnz" saopštila je da je, zbog pretnje bombom, pretražen avion koji je sa glavnog istanbulskog aerodroma "Ataturk" trebalo da poleti za Kajseri, u centralnoj Turskoj, i da je utvrđeno da je...\nZvaničnici: U Minhenu nije bilo lažne uzbune\nUpozorenje na teroristički napad u Minhenu za Novu godinu nije bila lažna uzbuna, iako nije bilo hapšenja, rekli su danas nemački bezbednosni zvaničnici.\nLažna uzbuna zbog bombe, avion sleteo u Kanadu\nAvion turske aviokompanije Turkiš Erlajnza koji je leteo od Njujorka do Istanbula preusmeren je odmah posle poletanja prema Kanadi, zbog uzbune o postavljenoj bombi u letelici, saopštila je danas kanadska policija.


OTVORENI “OKTOBARSKI PRAVNIČKI DANI” U BANJALUCI – Novosti Plus\nOTVORENI “OKTOBARSKI PRAVNIČKI DANI” U BANJALUCI\nNa Pravnom fakultetu Univerziteta u Banjaluci danas je otvoreno 16. savjetovanje “Oktobarski pravnički dani” na kojem učestvuju pravnici iz Republike Srpske, BiH i zemalja regiona.\nPredsjednik Udruženja pravnika Republike Srpske Rajko Kuzmanović ocijenio je da ovo udruženje i Pravni fakultet Univerziteta u Banjaluci 16. put uspješno organizuju “Oktobarske pravničke dane”. “Brojne su aktivnosti Udruženja pravnika Republike Srpske, a jedna od njih je i da smo sa kolegama iz Srbije formirali Savez udruženja pravnika. Najznačajnija aktivnost našeg udruženja jesu `Oktobarski pravnički dani` na kojima je do sada učestvovalo više od 10.000 pravnika”, rekao je Kuzmanović otvarajući savjetovanje kojem prisustvuje i predsjednik Srpske Željka Cvijanović. Kuzmanović kaže da Republika Srpska ima kvalitetne pravnike koji sprovode pravne regulative.\nDekan Pravnog fakulteta banjalučkog Univerziteta Željko Mirjanić naglasio je da ovaj fakultet ima licencirane pravne doktorske studije, što je veliki uspjeh. On je naveo da će 6. februara 2020. godine biti obilježeno 45 godina od osnivanja ovog fakulteta i tim povodom biti organizovana međunarodna naučna konferencija.\nPredsjednik Udruženja pravnika Srbije Miodrag Orlić ocijeni je da je saradnja pravnika iz Srpske i Srbije veoma dobra. “Značajno je da zajedno radimo i gradimo pravni sistem. Želim vam mnogo uspjeha u unapređivanju pravnog sistema u Srpskoj”, rekao je Orlić.\nTokom 16. savjetovanja “Oktobarski pravnički dani” biće izloženo 89 referata 111 istaknutih stručnjaka iz svih oblasti prava.\nOrganizator 16. savjetovanja “Oktobarski pravnički dani” su Udruženje pravnika Srpske i Pravni fakultet Univerziteta u Banjaluci, suorganizatori su Notarska komora Srpske, Advokatska komora Srpske, Centar za edukaciju sudija i tužilaca i Pravni fakultet Univerziteta u Istočnom Sarajevu.\n← Tokom “Prokids festivala” puno zabave za djecu\nPrilika za obuku za snalaženje i preživljavanje u prirodi →\nZDRAVLJE GRAĐANA NAJBITNIJE – Selak: Pridržavamo se preporuka Krizbog štaba\n26 Marta, 2020 Kristina Prole\t0\nU Koncertnoj dvorani Banskog dvora u Banjaluci večeras je izvedena kabaretska predstava “Edith Piaf”, autorski rad glumice Đurđe Vukašinović. “Edith\nBanjaluka Dešavanja DOKTOR\n26 Januara, 2021 26 Januara, 2021 Srđan Mišljenović\t0


► Brnabić će sugerisati ministrima da ne odgovaraju na pitanja o aferi\nAna Brnabić izjavila je danas da će sugerisati svojim ministrima da ne odgovaraju na pitanja o, kako je kazala, "fabrikovanoj aferi Krušik", već da na ta pitanja daju podatke o "rezultatima Vlade".\nBrnabić je istakla da je došlo do "hiperinflacije afera", među kojima je i afera o nelegalnoj trgovini oružjem namenske fabrike "Krušik", u koju je umešan otac ministra policije Nebojše Stefanovića, Branko Stefanović.\nLicemeran, neozbiljan i jeftin pokušaj plasiranja vesti o zahtevu predstavnika Albanaca na jugu Srbije da se na opštine Preševo i Bujanovac primene mere koje Srbija traži za Srbe na Kosovu, izjavila je premijerka Ana Brnabić odgovarajući na pitanje poslanika Đorđa Vukadinovića u Skupštini Srbije koji kaže da su ti zahtevi proistekli iz politike "razgraničenja" Vlade Srbije.\nBrnabić je istakla da Vlada Srbije radi na tome da Srbi ostanu na Kosovu i poboljšanju bezbednosti Srba i dodala da su takvog "politikantskog" poziva Albanaca došlo i referendumom u opštinama Medveđa, Preševo i Bujanovac 1992. godine.\n'Besmislena' zabrana izgradnje malih hidroelektrana\nAna Brnabić je danas kao "besmislenu" ocenila zabranu izgradnje malih hidroelektrana (MHE).\nBrnabić je na sednici Skupštine Srbije na kojoj poslanici postavljaju pitanja članovima Vlade, ocenila da se problem malih hidroelektrana u Srbiji "politizuje" i rekla da MHE grade i zemlje koje "mnogo više od Srbije vode računa o zaštiti životne sredine".\nMinistar zaštite životne sredine Goran Trivan kazao je da je obavljena "temeljna javna rasprava" o izgradnji MHE u Srbiji i da je doneta odluka da se one ne smeju graditi samo u zaštićenim područjima.\nTrivan je, na pitanje poslanika Đorđa Vukadinovića, rekao da mada on "i dalje misli da MHE nisu poželjne", njegovo ministarstvo "ima svoje obaveze prema obnovljivim izvorima energije".\nAna Brnabić pozvala je večeras tužilaštvo da se oglasi o navodima potpredsednika Narodne stranke Miroslava Aleksića da je Predrag Koluvija, vlasnik poljoprivrednog dobra "Jovanjica" na kojem je pronađena velika količina marihuane, po hapšenju zvao brata predsednika Srbije Andreja Vučića.\nPodpredsednik Narodne stranke Miroslav Aleksić izjavio je ranije danas da je policija utvrdila da je Predrag Koluvija, vlasnik poljoprivrednog dobra "Jovanjica", na kojem je pronađena velika količina marihuane, po hapšenju zvao brata predsednika Srbije Andreja Vučića, i da je reč o "velikom državnom poslu koji režim pokušava da zatvori hapšenjem neposrednih izvršilaca".


Novak: Polovina Gaspromovih kupaca otvorila račun za plaćanje u rubljama\nBiznis Autor:Anadolija, Srna19. maj. 202211:22 > 13:092 komentara\nIzvor: REUTERS/Maxim Shemetov/File Photo\nZamenik premijera Rusije Aleksandar Novak rekao je da je polovina Gaspromovih kupaca prirodnog gasa otvorila račun u Gasprombanci za plaćanje u rubljama.\nNovak je u obraćanju na skupu „Novi horizonti“, održanom u Moskvi, komentarisao „sistem plaćanja prirodnog gasa u rubljama“, koji je uvela Rusija, ali koji izaziva kontroverze u Evropi.\n„Postoje 54 velika, srednja i mala preduzeća koja imaju ugovore sa Gasprom Eksportom. Koliko ja znam, polovina ovih kupaca je otvorila račun u rubljama. Konačna lista onih koji prihvataju i ne prihvataju plaćanja u rubljama biće poznata u narednim danima“, rekao je zamenik ruskog premijera.\nNovak je istakao da su morali da pređu na sistem plaćanja prirodnog gasa u rubljama kako bi obezbedili prihode od izvoza. Rusija je 1. aprila donela uredbu kojom je propisano da „neprijateljske“ zemlje treba da otvore račune u Gasprombanci te da svoja plaćanja vrše u rubljama.\nGovoreći o odnosima između Rusije i zapadnih zemalja u energetskom sektoru on je istakao da je gasovod Severni tok 2 zamrznut iz političkih razloga.\n„Mislim da neće biti u funkciji u bliskoj budućnosti upravo zbog ovih političkih razloga. Međutim, evropskim potrošačima su potrebni jeftini, niskougljenični izvori energije, uključujući prirodni gas. Mislim da će biti potražnje za ovim projektom u budućnosti“, rekao je Novak.\nKazao je da je ruska proizvodnja nafte u aprilu smanjena za milion barela dnevno.\n„Povećali smo ipak proizvodnju za 200 do 300 hiljada barela dnevno u maju“, istakao je Novak.\nNapomenuo je da se ove godine očekuje povećanje američke proizvodnje nafte za milion barela dnevno, ali da je to povećanje niže nego u prošlosti.\nGasprom je krajem aprila obustavio isporuke gasa Poljskoj i Bugarskoj pošto su te dve zemlje odbile da plaćaju u rubljama.\nItalijanski energetski gigant „Eni“ u sredu je saopštio da je počeo proces otvaranja računa u Gasprom banci bez promene sadašnjih ugovora. Eni navodi da je ovo učinila na jednostrani zahtev Gasproma i u skladu sa procedurom plaćanja gasa koju je utvrdila Ruska Federacija.\nItalijanska kompanija je objasnila da su Gasprom i ruske federalne vlasti potvrdili da će se fakturisanje i plaćanja i dalje vršiti u evrima, a da će se potom vršiti konverzija u rublje na moskovskoj berzi u roku od 48 časova i bez učešća Centralne banke Rusije.\naleksandar novakGaspromrat u Ukrajini


BIHAMK: Na planinskim prevojima klizav kolovoz – Haber.ba\nBIHAMK: Na planinskim prevojima klizav kolovoz\nIz BIHAMK-a vozače savjetuju da se na vrijeme informišu o stanju na putevima i da na put ne kreću bez zimske opreme\nU jutarnjim satima na dionicama preko planinskih prevoja iz Bosanskohercegovačkog auto-moto kluba (BIHAMK) upozoravaju na mjestimično klizav kolovoz. Magla smanjuje vidljivost na dionicama uz rijeke Savu, Drinu i Spreču, javlja Anadolu Agency (AA).\n“Meteorolozi su za danas i sutra najavili kišu, snijeg i jak vjetar pa vozače savjetujemo da se na vrijeme informišu o stanju na putevima i da na put ne kreću bez zimske opreme, koja je i zakonski obavezna. Upozoravamo i na učestale odrone kamenja na kolovoz”, navode iz BIHAMK-a.\nU toku su radovi u tunelu Crnaja (Konjic-Jablanica), zbog čega se saobraća naizmjenično-jednom trakom, uz regulaciju semaforima. U noćnim satima (23.00-4.30 sati) saobraćaj se na ovoj dionici obustavlja.\nI danas će se na regionalnom putu Tromeđa-Zvirovići (dionica Tromeđa-kružna raskrsnica Atlas) izvoditi radovi na asfaltiranju, zbog čega će se, u vremenu od 7.30 do 18 sati, saobraćaj iz pravca Čapljine preusmjeravati desno prije mosta u Miletini za Međugorje, a iz pravca Čitluka u pravcu Čapljine na alternativni pravac Čitluk-Mostarska vrata- Čapljina.


Velika racija u Nemačkoj, pali i Srbi!\nJedna od najvećih racija u istoriji Severne Rajne Vestfalije, pišu nemački mediji. Među uhapšenima i žene.\nRazbijena je organizovana kriminalna mreža koja se bavila ilegalnim poslovima sa građevinskim firmama, a uhapšeno je osam osoba među kojima ima i državljana Srbije i BiH, javio je portal Dojče vele.\nU ovoj, kako je nazivaju mega raciji”, učestvovalo oko 1.100 pripadnika policije, specijalnih jedinica, kao i predstavnika Nemačke carine, a pretreseno je više od 140 stanova, kuća i poslovnih prostora u više od 30 gradova: Duizburgu, Diseldorfu, Moersu, Monhajmu, Menhengladbahu i Leverkuzenu.\nUhapšeno je šest muškaraca i dve žene za koje se, kako se navodi, veruje da su glavni organizatori kriminalne mreže.\n“Oni su optuženi za formiranje mreže lažnih kompanija koje su izdavale lažne račune za više stotina građevinskih firmi u Severnoj Rajni Vestfaliji” , izjavio je Armin Rolfink, predstavnik nemačke carine.\nMeđu uhapšenima, starosti između 31 i 72 godine, su dva državljana Nemačke, dva Srbije (40 i 56 godina), jedna osoba je iz Izraela, i jedna iz BiH (52 godine) i još jedna osoba čija nacionalnost za sada nije utvrđena.\nTužioci smatraju da su uhapšeni koristili mrežu kompanija kako bi građevinskim firmama omogućili da izbegnu plaćanje poreza, odnosno doprinosa za socijalno osiguranje.\nVeruje se da je usluge te mreže koristilo oko 450 građevinskih firmi.\nKoristeći lažne kompanije, uhapšeni su građevinskim firmama izdavali račune za poslove koji nikada nisu obavljeni.\nGrađevinske firme su te račune plaćale, a zatim dobijale novac nazad, u gotovini, i njime isplaćivale radnike angažovane na crno.\nUhapšeni bi za taj posao uzimali 10 procenata od građevinskih firmi, objasnio je Hajnc Mihael Horst, predstavnik istražnog tima.\nTokom racija, tvrdi Dojče vele, otkriveno je i oružje, između ostalog dve automatske puške, sekire, noževi i jedan pištolj.\nZaplenjeno je, dodaju, i nekoliko vozila, kao i 230.000 evra u gotovini.\nU akciji koja je započela u ranim jutarnjim časovima juče učestvovale su i specijalne nemačke jedinice GSG 9, s obzirom na to da su osumnjičeni ocenjeni kao “veoma opasni.”\nReč je o vrhunskim, profesionalnim kriminalcima kojima, ako budu osuđeni, preti kazna i do deset godina zatvora.\nSaga Gvantanamo se nastavlja (VIDEO)


Poslije 25 godina - Poljoprivreda i selo\nHome » Aktuelnosti » Poslije 25 godina\nPoplave odlaze u istoriju?\nPunih 25 godina nije bilo ulaganja u sistem odbrane od poplava u Republici Srpskoj. Ovaj podatak iznio je dr Radivoje Bratić, ministar poljoprivrede, šumarstva i vodoprivrede Republike Srpske, prilikom svog boravka u Gradišci. Jedini način da se u poptunosti rehabilituje ovaj sistem jeste da se putem kreditnog aranžmana obezbijede sredstva za ove namjene.\n– Nedavno je potpisan memorandum koji bi trebalo da predstavlja kreditni aranžman sa nekim italijanskim korporacijama i to je jedini način da se dugoročnije riješi sistem odbrane od poplava u Republici Srpskoj. Nadam se da će do tog kreditnog aranžmana doći, te da će se obezbijediti nekoliko desetina miliona konvertibilnih maraka kako bi se u potpunosti rehabilitovao sistem odbrane od poplava – rekao je tom prilikom ministar Bratić.\nOvom prilikom odrganizovan je razgovor u kojem su pored ministra Bratića učestvovali pomoćnik ministra za vodoprivredu Mihajlo Stevanović i Branislav Blagojević, direktor Agencije za vode Republike Srpske te načelnici opština Gradiška, Kozarska Dubica i Srbac, U ovim razgovorima se čulo da je prioritet sanacija klizišta na savskom nasipu i rehabilitacija ukupnog odbrambenog sistema od polava.\nministar poplava zaštita\t2010-03-11\nPrevious: U Bijeljini „golubovi“ i šicara\nNext: Tržni višak 8000 tovnih svinja


Od 08. oktobra 2020. na sajtu RTS-a mogu da se preslušaju vesti uz pomoć AlfaNum-ovog najnovijeg sintetizatora baziranog na dubokim neuronskim mrežama, za koji je glas dao spiker, radijski i televizijski voditelj Dragan Vučelić dobitnik nagrade Radio-televizije Srbije za lepotu govora.\nOvaj tim koji je potekao sa Fakulteta tehničkih nauka u Novom Sadu, razvio je sintetičke, muške i ženske glasove za srpski, hrvatski i crnogorski jezik.\nKorišćenjem tehnologije za konverziju govora od malog uzorka nečijeg glasa AlfaNum za dve nedelje sintetizuje glas koji zvuči veoma slično glasu osobe čiji je snimak uzet kao osnova.\nPrimer za to je glas kojim govori digitalni asistent Rajfajzen banke REA.\nOsvajanjem ove tehnologije korišćenjem veštačke inteligencije stvorena je mogućnosti za razvoj aplikacija koje mogu da pomognu licima sa raznim oblicima invaliditeta kao i za razvoj velikog broja drugih aplikacija.\nPomenućemo audio knjige, aplikacije za online nastavu koja je jako potrebna u sistemu obrazovanja, zvučna obaveštenja u kontakt centima u automobilskoj industriji u robotici i td.\nProšle godine portovana je sinteza na Android OS. Sva slepa i slabovida lica u Srbiji su dobila mogućnost da besplatno koriste ovu aplikaciju koja omogućava jednostavnu upotrebu svih funkcija uređaja koji koriste Android OS na maternjem jeziku.\nAlfaNum tim je radio i na unapređenju automatskog prepoznavanja govora, takođe baziranog na dubokim neuronskim mrežama.\nZahvaljujući tome završen je Sistem za automatsko prepoznavanje govora za diktiranje medicinskih nalaza za potrebe PIO Fonda koji će ubuduće olakšati rad lekara koji neće više gubiti vreme na kucanje dijagnoza.\nOvako unapređene govorne tehnologije danas omogućavaju znatno širu primenu u poslovnom i privatnom okruženju kao i očuvanje srpskog i srodnih jezika u novom domenu govorne komunikacije – između čoveka i mašina.\nOnlajn mediji Osobe sa invaliditetom RTS\n← Uhapšen deo osumnjičenih za demoliranje izložbe u Zemunu\nBasari nagrada za satiričnu hrabrost →


Druga faza rekonstrukcije TE "Kostolac B" počinje 1. aprila - Gradjevinarstvo.rs\nDruga faza rekonstrukcije TE "Kostolac B" počinje 1. aprila\nDruga faza rekonstrukcije bloka B u termoelektrani "Kostolac" počeće 1. aprila, a na tom poslu će u narednih sedam meseci biti zaposleno oko 1.000 radnika i desetine firmi iz zemlje i inostranstva.\nU Kostolcu je počela montaža skela za spoljne radove na elektrofilterima, kao i za unutrašnje radove na kotlovskom i cevnom sistemu. Počeli su da pristižu i kamioni sa opremom, mašinama i rezervnim delovima, a na gradilište su stigli i kineski partneri koji će raditi na izgradnji sistema za odsumporavanje.\nRekonstrukcija će, kako objašnjavaju u toj firmi obuhvatiti modernizaciju kotla, parovoda, elektronapajanja, elektrofitlera i sistema za regulaciju.\nDrugi projekat koji treba da bude realizovan u Kostolcu je izgradnja sistema za odsumporavanje dimnih gasova za blokove B1 i B2 čija je vrednost procenjena na 130,5 miliona dolara.\nTo postrojenje treba da bude izgrađeno iz sredstava kineskog kredita, a deo posla koji će realizovati kineski partner obuhvatiće projektovanje, izradu i isporuku i montažu delova za to postrojenje.\nU okviru tog projekta osim sistema za odsumporavanje dimnih gasova, biće izgrađeni kanali, ventilatori, pripadajuća oprema, absorberi za svaki blok sa pripadajucom opremom, kao i sistemi za otpadne vode, istovar krečnjaka i za obradu i pripremu krečnjaka sa mlinovima i pratećom opremom i oprema za merenje.\nIzgradnja deponije gipsa u Kostolcu, čija je vrednost procenjena na 10 miliona dolara, neće biti realizovana iz kineskog kredita, već iz sredstava privrednog društva "Kostolac", ističu u tom preduzeću.


U KPZ Sremska Mitrovica stigle nove mašine za šivenje zaštitnih maski - Sremski Portal\nU Kazneno-popravnom zavodu Sremska Mitrovica zahvaljujući donatorima stigle su još četiri mašine za šivenje na kojima će osuđenici moći da naprave više zaštitnih maski, kaže upravnik tog zavoda Aleksandar Alimpić.\nSvakodnevno u toj ustanovi 18 osuđenika šije i kroji zaštitne maske kako za potrebe te ustanove tako i šire.\nDnevno u toj zatvorskoj jedinici proizvedu 1.000 maski, a zahvaljujući donatorima koji su im kupili još četiri mašine za šivenje moći će dnevno da proizvedu još 400 takvih maski.\nAlimpić za TV Prva kaže da se sve više dobrovoljaca javlja da taj posao nauči kako bi ih dnevno izradili što više, a sada maske izrađuju osuđenici koji su ranije prošli obuku za šivenje i krojenje.\nKako kaže, proizvode tri tipa maske- za jednokratnu upotrebu, kao i dva tipa za višekratno korišćenje.\nNadam se da ćemo ovom proizvodnjom zadovoljiti kako naše potrebe za maskama u zavodu, ali i šire populacije u skladu sa mogućnostima – ističe on.\nNa to su se odlučili kada su čuli da u bolnicama nema dovoljno maski kao i da ih nedostaje na tržištu i ponudili ih Štabu za vanredne situacije da ih raspodeli dalje po prioritetima.\nLica koja šiju maske su osuđena za lakša krivična dela, kaže Alimpić i dodaje da nije prvi put da zatvorenici pomažu u slučajevima vanrednih okolnosti i da su to činili i za vreme poplava 2014. godine.\n– Bez ozbira što su osuđenici, pokazali su visok stepen patritozma i spremnost da se angažuju i izađu iz krize – istakao je Alimpić,\nDodao je da im znači i to što je predsednik Srbije pohvalio njihovu inicijativu i angažman.\nPodseća da pored KPZ Sremska Mitrovica maske šiju i Kazneno-popravni zavodi za žene u Požarevcu, kao i KPZ u Nišu.\nTelefoni epidemiološke službe za sve informacije – Specijalan broj Ministarstva zdravlja za pitanja u vezi sa korona virusom: 064 8945 235. Institut za javno zdravlje Srbije „Dr Milan Jovanović Batut“: 011 2684 566.\nSremski Portal / Blic / FOTO: OLIVER BUNIĆ / RAS SRBIJA\nRedovna dezinfekcija stambenih zgrada u Sremskoj Mitrovici\nStara Pazova: Osnovana služba za psihološku podršku


PUTIN: Žestoko ćemo odgovoriti na razmeštanje naoružanja NATO pakta\nPUTIN: Žestoko ćemo odgovoriti na razmeštanje naoružanja NATO pakta\nRusija će adekvatno i proporcionalno reagovati na približavanje vojne infrastrukture NATO-a granicama Rusije i neće ignorisati razmeštanje globalne protivraketne odbrane i povećanje zaliha strateškog oružja visoke preciznosti, izjavio je danas ruski predsednik Vladimir Putin.\nPutin je na sednici Saveta za bezbednost Rusije u Moskvi rekao da se snage NATO-a „demonstrativno jačaju na teritoirji istočnoevropskih zemalja“.\n„Šta se dešava? Faktički se formacija snaga NATO-a na teritoriji istočnoevropskih zemalja demonstrativno jača, između ostalog, u vodama Crnog i Baltičkog mora“, rekao je Putin a prenosi Itar-Tass.\n„Često nam govore da je sistem protivraketne odbrane odbrambeni. Uopšte ne, to je ofanzivni sistem, deo ofanzivnog odbrambenog sistema SAD, iznetog na periferiju“, kazao je Putin.\n„Šta god govorile naše strane kolege, dobro vidimo šta se u stvarnosti dešava (…) Rastu razmere i intenzitet operativne i borbene pripreme (…) Neophodno je u potpunosti i na vreme realizovati sve planirane mere za jačanje odbrambene bezbednosti zemlje, uključujući Krim i Sevastopolj, gde faktički moramo ponovo da gradimo vojnu infrastrukturu“, rekao je Putin.\nRuski predsednik je, pritom, rekao da Rusiji i njenoj teritorijalnoj celovitosti trenutno ne preti ništa.\n„Nikakve vojne pretnje, pretnje suverenitetu, teritorijalnoj celovitosti zemlje, danas nema“, rekao je on i dodao da je za to garancija „strateška ravnoteža snaga u svetu“.\nPrema njegovim rečima, Rusija „strogo poštuje norme međunarodnog prava, svoje obaveze prema partnerima“.\n„Rusija ne ulazi niukakve alijanse, i u tom je u znatnom stepenu zalog našeg suvereniteta“, podvukao je Putin.\nPredsednik Rusije je izrazio očekivanje da će i druge zemlje i savezi uvažavati nacionalne interese Rusije, a da će se sporna pitanja rešavati „isključivo diplomatskim putem, pregovorima“ i da se niko neće mešati u unutrašnja pitanja Rusije.\nPutin je na sednici, takođe, kritikovao shvatanje demokratije u nekim zemljama, rekavši da radi dostizanja ciljeva određene zemlje „koriste mehanizme konkurentske borbe na međunarodnoj areni“.\n„Za to se angažuju kapaciteti specijalnih službi, upotrebljavaju moderne informativno-komunikacione tehnologije, kanali zavisnih ‘filijala’, mehanizmi tzv. meke sile (…) Sve se to u nekim zemljama shvata kao demokratija“, rekao je ruski lider.\n„Mi treba odgovarajuće da reagujemo na te pretnje i najvažnije je raditi sistematski, rešavati probleme, koji nose potencijalni rizik za jedinstvo naše zemlje i društva“, kazao je Putin.\nU Rusiji, kako je naglasio, nije moguć scenario „obojenih revolucija“, iako se „pokušaji da se situacija uzdrma spolja preduzimaju i preduzimaće se“, kako bi Rusija postala podložnija uticaju na međunarodnoj areni.\nPutin je izrazio uverenje da recepti koji se primenjuju na slabe i neuspele države u Rusiji „neće funkcionisati“.\n„Naši ljudi, naši građani, građani Rusije to neće dopustiti“, rekao je on.\nPutin je, takođe, pozvao da se osmisle dopunski potezi za snižavanje zavisnosti ruske privrede od spoljnih faktora, ne samo nestabilnosti na globalnim tržištima, već i od političkih rizika.\nPrema njegovim rečima, ljudi su došli na vlast oružanim i antiustavnim putem, posle izbora su se na čelu države ponovo našli oni koji su finansirali ili sprovodili prevrat, a deo stanovništva, koji se ne slaže sa takvim razvojem događaja, silom pokušavaju da uguše, bez ikakvog pokušaja da se održe bar neki pregovori.\nRusija će, kako je istakao, učiniti sve što od nje zavisi radi opsežne i transparentne istrage katastrofe malezijskog „boinga“ u ukrajinskom vazdušnom prostoru. Izražavajući još jednom saučešće porodicama poginulih, Putin je nazvao pad aviona „užasnom tragedijom“. Putin je izrazio revolt zbog ukrajinskog tenkovskog napada na Donjeck u vreme dok su predavane „crne kutije“ srušene letelice.\n„Međunarodni stručnjaci koji su došli na mesto tragedije nisu mogli glave da promole“, rekao je on i dodao da ustanici nisu mogli da pucaju sami na sebe\nSPOLjA FINANSIRANI PREVRATI\nPredsednik Rusije je rekao da se u nizu zemalja koje vode nezavisnu politiku trenutno dešavaju „državni prevrati, izazvani i finansirani spolja“.\n„Sve češće se u svetu čuje jezik ultimatuma i sankcija a sam pojam državnog suvereniteta se urušava. Neugodne zemlje i režimi koji sprovode nezavisnu politiku ili su se prosto našli na putu nečijim interesima, destabilizuju se“, naveo je ruski predsednik.\n„Često se akcenat stavlja na radikalne nacionalističke, pa i neofašističke i fundamentalističke snage – kao što se dešavalo u mnogim zemljama postsovjetskog prostora i kako se dešava sada u Ukrajini“.\nPočeo je Putin da stvari naziva pravim imenima.\nPa naravno da je počeo da naziva praavim stvarima,već je izneo istinu o Natou i zapadne strategije.Pokazao im je ko je u svetu za pravdu i saradnju sa svim zemljama,bile to male ili velike kao Kina,Indija,Brazil.Samo da se zna da niko ne može da udari na veliku silu Rusiju.


Antimigracijske mjere: Mađarska gradi drugu graničnu ogradu\nPogled na ogradu u blizini graničnog prijelaza Kelebija\nMađarska je počela gradnju druge linije ograde duž granice sa Srbijom, rekao je danas portparol vlade te zemlje.\nOgrada od bodljikave žice postavljena je 2015. godine da bi zaustavila migrante koji dolaze najvećim dijelom iz Sirije.\nMađarska je priopćila da će druga linija ograde biti efikasnija i da će zadržati migrante dok traje proces obrade njihovih zahtjeva za azil.\nStubovi za drugu ogradu već se nalaze u blizini graničnog prijelaza Kelebija, a ostali građevinski materijal isporučen je i na druge lokacije.\nŠef osoblja mađarskog premijera Janoš Lazar rekao je da je vlada izdvojila 130 milijuna dolara za postavljanje ograde i gradnju graničnih kampova za migrante.\nLazar je dodao da će gradnja početi čim to dozvole vremenske prilike i da će posao biti završen do kraja proljeća.


Počela vaskršnja akcija za pomoć najugroženijim - Glas Srpske\nSrna 15.04.2021 14:12\nBANjALUKA - Srbsko sabranje “Baštionik” iz Banjaluke započelo je vaskršnju dobrotvornu akciju pod nazivom “Budimo ljudi” u okviru koje će biti uručena pomoć porodicama sa više djece, samohranim roditeljima, staračkim porodicama, bolesnim licima i drugim.\nIz “Baštionika” navode da se pomoć prikuplja u hrani (brašno, ulje, tjestenina, riža, pasulj, konzervirana hrana, suvomesnati proizvodi, slatkiši), sredstvima za higijenu i novcu.\n“Novčana sredstva u okviru svojih mogućnosti (paket pomoći košta oko 60 KM), možete uplatiti na naš žiro račun broj 567-241-27000282-31 sa naznakom donacija-Budimo ljudi ili putem pejpal naloga”, pojašnjavaju u ovom udruženju.\nSvi zainteresovani svoj prilog mogu ostaviti u jednoj od kutija “Baštionika” koje se nalaze u pravoslavnim hramovima, aktivistima ovog udruženja uz evidentiranje priloga putem priznanice ili u sjedištu “Baštionika” (knjižara “Riznica” u hotelu Vidović u Jevrejskoj ulici).\nDetaljnije informacije u vezi sa preuzimanjem i prevozom pomoći zainteresovani mogu da dobiju na telefone broj 065/526-873 i 065/792-341 ili na mejl adresu info@bastionik.org.\nIz “Baštionika” podsjećaju da je u dosadašnjim akcijama, zahvaljujući prilozima građanma, uručeno više od 1.000 paketa pomoći.


Nelt je vodeća kompanija u oblasti distribucije, logistike i marketinga. Osvaja nova tržišta, stabilno se razvija i ostvaruje rast prihoda, brine o klijentima i zaposlenima, aktivno doprinosi i podržava razvoj zajednice i očuvanje životne sredine. Biti zaposlen u kompaniji Nelt znači biti deo renomiranog internacionalnog sistema, koji ulаže u svoje zaposlene sprovodeći raznovrsne treninge i programe usavršavanja.\nNelt, kao poseban segment poslovanja razvija distribuciju lekova, medicinskih sredstava, dodataka ishrani i kozmetike. Kompetentan tim farmaceuta brine o svim aspektima distribucije ka apotekama i zdravstvenim ustanovama – od adekvatnog smeštaja robe, preko transporta, do aktivne prodaje u apotekama.\nNeltovi dobavljači su najveće kompanije na farmaceutskom tržištu, sa kojima gradimo partnerske odnose, ali i prenosimo svoja znanja u cilju unapređenja poslovanja apoteka i adekvatne raspoloživosti robe.\nTakođe, Nelt u okviru farmaceutskog programa razvija i plasira na tržište sopstvene brendove kao što su Flogoskin, Atopiskin, Dent X.


MINISTARSTVO ZA NAUKU, VISOKO OBRAZOVANJE I MLADE | Skupština Kantona Sarajevo\nViše about Kada je planirano ponovo pokretanje procedure donošenja novog Zakona o visokom obrazovanju u Kantonu Sarajevo\nInicijativa prema Ministarstvu za visoko obrazovanje, nauku i mlade Kantona Sarajevo da razmotri mogućnost formiranja fonda za stipendiranje doktorata najboljim studentima u našem kantonu.\nViše about Inicijativa prema Ministarstvu za visoko obrazovanje, nauku i mlade Kantona Sarajevo da razmotri mogućnost formiranja fonda za stipendiranje doktorata najboljim studentima u našem kantonu.\nViše about Inicijativa prema Ministarstvu za visoko obrazovanje, nauku i mlade Kantona Sarajevo da izvrši sve neophodne pripremne radnje za uspostavu centra za mlade Kantona Sarajevo.\nInicijativa Ministarstvu za visoko obrazovanje, nauku i mlade Kantona Sarajevo da izvrši neophodnu promjenu bodovanja konkursa za stipendiranje kako bi omogućili da se volonterski rad vrednuje prilikom.\nViše about Inicijativa Ministarstvu za visoko obrazovanje, nauku i mlade Kantona Sarajevo da izvrši neophodnu promjenu bodovanja konkursa za stipendiranje kako bi omogućili da se volonterski rad vrednuje prilikom.\nInicijativa prema Ministarstvu za visoko obrazovanje, nauku i mlade Kantona Sarajevo da omogući finansiranje rada Vijeća mladih Kantona Sarajevo.\nViše about Inicijativa prema Ministarstvu za visoko obrazovanje, nauku i mlade Kantona Sarajevo da omogući finansiranje rada Vijeća mladih Kantona Sarajevo.\nViše about Inicijativa prema Ministarstvu za visoko obrazovanje, nauku i mlade Kantona Sarajevo da pristupi izmjenama potrebnih probisa kako bi se omogućilo učešće predstavnika Vijeća mladih Kantona Sarajevo u Komisiji za pitanja mladih.\nViše about Inicijativa prema Ministarstvu za visoko obrazovanje, nauku i mlade Kantona Sarajevo da zajedno sa drugim nadležnim resorima pristupi izradi strateškog dokumenta za stambeno zbrinjavanje mladih.\nInicijativa Ministarstvu za visoko obrazovanje, nauku i mlade Kantona Sarajevo da omogući finansiranje rada Studentskog parlamenta Univerziteta u Sarajevu.\nViše about Inicijativa Ministarstvu za visoko obrazovanje, nauku i mlade Kantona Sarajevo da omogući finansiranje rada Studentskog parlamenta Univerziteta u Sarajevu.\nInicijativa prema Ministarstvu za visoko obrazovanje, nauku i mlade Kantona Sarajevo da unutar budžeta za narednu godinu planira grant za aktivizam mladih kao i neophodne prateće akte.\nViše about Inicijativa prema Ministarstvu za visoko obrazovanje, nauku i mlade Kantona Sarajevo da unutar budžeta za narednu godinu planira grant za aktivizam mladih kao i neophodne prateće akte.


Nastavlja se dobar trend rasta izvoza domaćih konzumnih jaja - Prehrambena industrija | Agroklub.ba\nNastavlja se dobar trend rasta izvoza domaćih konzumnih jaja\nNaša zemlja izvozi konuzumna, a uvozi oplođena jaja i ovaj sektor proizvodnje spreman je da plasira proizvode na tržište EU, što je ujedno i jedina dozvola koja nedostaje BiH u ovoj kategoriji.\nKada je riječ o živinarstvu, Bosna je tokom prošle godine realizovala vrijednost izvoza u iznosu od 48 miliona KM, a uvoza 39 miliona KM, prema rezultatima analize vanjskotrgovinske razmjene ovog sektora.\nVeći udio uvoza nadomješten je izvozom, u iznosu od 123%, rečeno je na prezentaciji Vanjskotrgovinskekomore BiH (VTK BiH) i Sweden/USAID FARMA II projekta, kako navodi eKapija.\nIzvoz jaja u EU - direktna korist za cijelu prehrambenu industriju\nPrema riječima Feđe Begovića, predstavnika Farma II projekta, prošlogodišnji izvoz u peradarstvu bio je manji za 12 odsto, u odnosu na 2018. Tada je on iznosio 54 miliona KM, a uvoz je ostao na na istom nivou.\nIntenziviran izvoz na regionalna tržišta\nIzvoz je manji jer su, kako kaže, domaći živinari izgubili tržište Kosova.\n"U peradarstvu preovladava izvoz finalnih proizvoda, a na strani uvoza nalazi se pretežno smrznuto meso živine za prerađivačke potrebe", kazao je Begović i dodao da su pozitivni izvozni rezultati ostvareni i u kategoriji jaja, gdje je izvoz porastao na 4,7 miliona KM u poređenju sa uvozom koji je u 2019. iznosio tri miliona KM.\nIstakao je da Bosna uglavnom uvozi oplođena, a izvozi konzumna jaja i izjavio da na jedno uvezeno, naša zemlja, izveze osam konzumnih jaja, što ukazuje da navedeni sektor može da plasira proizvode na EU tržište, kada se radi o ovoj kategoriji. Ovo je ujedno i jedina dozvola koja BiH nedostaje u datom sektoru.\nPao izvoz peradarskih proizvoda, uvoz povećan, a bilježimo suficit\nKada je riječ o izvozu, on je intenziviran u Srbiju, Sjevernu Makedoniju i Crnu Goru, u vrijednosti od 5,7 miliona KM.\nTržišta na koje se najviše izvozi, prema riječima Tijane Muhamedagić, sekretara Asocijacije za prehrambenu industriju pri Spoljnotrgovinskoj komori, na prvom mjestu je Srbija sa 18,5 miliona KM, zatim Sjeverna Makedonija sa 15,4 miliona KM i Crna Gora sa 12,1 milion KM.\nPeradarski sektor Izvoz jaja Konzumna jaja Vrijednost izvoza Feđa Begović Domaći živinari Izvozni rezultati Tijana Muhamedagić Regionalna tržišta


Nema pomaka: Bjanki i dalje u kritičnom stanju\nRoditelji vozača Formule 1 Žila Bjankija saopštili su da je njihov sin i dalje u kritičnom, ali stabilnom stanju posle udesa na trci za Veliku nagradu Japana.\n"Ovo je veoma težak period za našu porodicu, ali poruke podrške koje je naš sin dobio od ljudi širom sveta su nam malo sve ovo olakšale. I zbog toga se svima zahvaljujemo", navodi se u saopštenju.\nNjegova porodica je navela da će dalje inforamcije o njegovom stanju biti objavljene "kada bude vreme za to".\nBjanki (25) je u nedelju tokom trke Formule 1 za Veliku nagradu Japana zadobio teške povrede glave, kada je pri velikoj brzini izleteo sa staze Suzuka i udario u kran koji je iznosio slupani bolid Adrijana Sutila, koji je nešto ranije takođe na istoj krivini proklizao.\nZbog toga je trka prekinuta šest krugova pre kraja, a pobedio je Luis Hamilton.


SP Banjaluka: Lojalni smo Radojičiću | Banjaluka.net\nSP Banjaluka: Lojalni smo Radojičiću\nIzvršni odbor Gradskog odbora Socijalističke partije Banjaluka saopštio je da nema promjena u Klubu odbornika ove partije u gradskoj skupštini i da sva tri odbornika nastupaju jedinstveno, u duhu socijalističke ideje i poštuju odluke organa Socijalističke partije.\nGradski odbor Socijalističke partije Banjaluka održao je sinoć proširenu sjednicu Izvršnog odbora kojoj su, pored članova Izvršnog odbora, prisustvovali odbornici, načelnici i direktori Socijalističke partije u Banjaluci.\nNa sjednici su razmatrane i spekulacije o mogućim promjenama u gradskoj skupštini, kao i o samom sporazumu koji je potpisan prošle godine nakon lokalnih izbora.\nBanjalučki socijalisti, kako je navedeno, stoje iza sporazuma koji su potpisale partije koje čine skupštinsku većinu u Banjaluci i Socijalistička partija želi da se nastavi realizacija tog sporazuma i politika koje su dogovorene i definisane prije i poslije izbora 2016. godine.\n“Kadrovi Socijalističke partije u Gradskoj upravi i gradskim ustanovama i preduzećima odgovorno i ozbiljno pristupaju svojim obavezama i zadacima, te svojim radom pokazali kvalitetan rad i principe Socijalističke partije”, navedeno je u saopštenju Gradskog odbora Socijalističke partije Banjaluka.


Značajne promene u pitanjima međunacionalnih odnosa\n«Preliminarni podaci istraživanja koje je izvršeno tokom juna meseca pokazuju da proces povratka na Kosovo ima veliku podršku u svim grupama» , kaže koordinator Flora Keljmendi.\nIstraživanje pokazuje da se 61 odsto ispitanika na Kosovu slaže sa povratkom raseljenih, 28 odsto je protiv i 12 odsto nije htelo da kaže svoj stav.\nNa isto pitanje 93 odsto Srba se slaže sa povratkom, 1 odsto je protiv i 6,5 odsto nije htelo da iznese stav o tome.\nKod pripadnika ostalih zajednica 72 odsto je za povratak raseljenih, 15 odsto je protiv i 14 odsto nema stav o tome.\nIstraživanje takođe pokazuje da je bilo značajnih promena u oblasti međuetničke tolerancije.\n«U poređenju sa decembrom 2005 vidimo povećanje spremnosti kosovskih Albanaca i Srba da rade zajedno», kaže Keljmendi.\n52 odsto Albanaca se slaže da rade sa Kosovskim Srbima, što predstavlja povećanje za 4 odsto u odnosu na decembar prošle godine, dok se 58 odsto Srba slaže da rade sa Albancima, što predstavlja povećanje za 7 odsto u poređenju sa rezultatimja istraživanja u decembru.\nI ovo istraživanje pokazuje da Kosovska policijska služba prednjači u poverenju među građanima Kosova. Iza nje su KFOR, šef UNMIK-a, Skupština Kosova, privremene institucije samouprave (vlada i ministarstva) i na kraju UNMIK.\nOko 58 odsto ispitanika vidi politički status Kosova kao pitanje koje u najvećom meri preti stabilnsoti. Oko 26 procenata smatra da su pretnja stabilnosti socijalni i ekonomski problemi.\n95 procenata Albanaca smatra da je nezavisnost najbolje rešenje, 74 odsto pripadnika manjina isto misli, ali ni jedan Srbin nije odabrao nezavisnost kao opciju.\nKosovski Srbi vide podelu kao najbolju opciju ( 47 odsto), i Kosovo kao autonomnu pokrajinu u okviru Srbije kao drugu opciju (35 odsto).\nProjekat kosovskog sistema ranog upozorenja predstavlja deo regionalne mreže ranog upozorenja UNDP-a i njegov je cilj da osposobi lokalne analitičare da budu u stanju da predvide potencijalne krize i da pruže savete u vođenju politika za prevenciju tih kriza.\nIstraživanje je zasnovano na pojedinačnim intervjuima i obuhvatilo je 1.251 ispitanika, od toga 851 su bili Albanci, 217 Srbi i 183 ispitanika iz ostalih zajednica.


Stoji da se Sosijedad nalazi u lošoj formi dok Leganes igra odlično u poslednje vreme, ali opet ne mogu da razumem ovako visoku kvotu na domaću ekipu.\nSosijedad je u poslednja dva kola pretrpeo dva poraza - od Bilbaa 0:2 i od Alavesa 1:0. I pored ta dva poraza Liga šampiona nije toliko daleko i Sosijedad može da dođe u poziciju da bude velika pretnja Atletiko Madridu i Sevilji. Pre svega Sevilji koja igra dosta loše u poslednje vreme.\nLeganes je vezao par dobrih rezultata i sada se nalazi odmah iznad zone ispadanja sa 5 bodova više u odnosu na Hihon. Naravno, ima još da se igra i ništa nije gotovo, ali ako Leganes ovako nastavi gotovo sigurno će izboriti opstanak.\nSosijedad već neko vreme ne zna za pobedu na svom terenu i mislim da im je ovo idealna prilika da dođu do 3 boda. Jednostavno, domaći tim ako želi u najelitnije klupsko takmičenje mora da pobeđuje na ovakvim mečevima i verujem da će to i uraditi


Faktor | Ovo je izjašnjenje Vlade FBiH o inicijativi za smanjenje plaća izabranim zvaničnicima\nOvo je izjašnjenje Vlade FBiH o inicijativi za smanjenje plaća izabranim zvaničnicima\n11.06.2020. / 07:39\nVlada Federacije Bosne i Hercegovine na posljednjoj sjednici se izjasnila o inicijativi Elme Đogić, zastupnice u Zastupničkom domu FBiH o pokretanju izmjena i dopuna Zakona o plaćama i naknadama u organima vlasti FBiH pozivajući se na Ustav FBiH.\nNaime, teško je bilo doći do izjašnjenja Vlade FBiH o ovoj inicijativi, a koja je na dnevnom redu Vlade bila 10. juna.\nKada smo kontaktirali nekoliko ministara uputivši im pitanje da li se Vlada FBIH izjašnjavala o inicijativi izmjena Zakona o plaćama, jedni su nam odgovorili da baš i nisu pratili tok sjednice, a drugi da su više puta izlazili sa sjednice, pa se i ne sjećaju da li je bilo riječi o ovome. U Sekretarijatu Vlade FBiH nam također nisu mogli ništa kazati o izjašnjenju.\nPotom smo kontaktirali kabinet federalnog ministra pravde Mate Jozića, a iz kojeg su nam u konačnici poslali današnje izjašnjenje Vlade FBiH.\nPodsjećamo, zastupnica Elma Đogić je još 24. aprila podnijela incijativu u kojoj je tražila smanjenje koeficijenta za izabrane zvaničnike, nosioce izvršnih funkcija i savjetnika, a što bi donijelo uštede na godišnjem nivou od 12 miliona KM, a kojim bi se pomoglo onima koji su pogođeni krizom uzrokovanom koronavirusom.\n- Što se tiče inicijative koja se odnosi na procentualno smanjenje plaća izabranih zvaničnika, ističemo da je Ustavom Federacije Bosne i Hercegovine u članu IV.a. 14. propisano da će članovi oba doma biti plaćeni kako je utvrđeno zakonom. Plaća se neće povećavati ili smanjivati tokom izbornog mandata, osim za prilagođavanje troškovima života - navodi se u izjašnjenju Vlade FBiH i dodaje:\n- Prihvatanje inicijative i donošenje Zakona o smanjenju plaća izabranim zvaničnicima bilo bi u suprotnosti sa citiranim članom Ustava Federacije Bosne i Hercegovine. Ukoliko bi zbog toga izabrani zvaničnci bili izuzeti od smanjenja plaće, došlo bi do velike razlike u visini plaća, čime se dovode u neravnopravan položaj ostale kategorije na koje se primjenjuje odredba člana 9. Zakona o plaćama naknadama u organima vlasti Federacije BiH.\nZatražili smo komentar zastupnice Đogić koja nije krila razočaranje u Vladu FBiH.\n- Razočarana sam stavom Vlade FBiH jer je ovo najmanje što smo mogli učiniti za građane koji su nas birali. Smatrali smo da će ovo predloženo rješenje omogućiti uštede u budžetu FBiH i osigurati da se ta akumulirana sredstva preusmjere u saniranje posljedica u privredi. Ali ne, mi imamo nova zaduženja čime će se dodatno opteretiti generacije koje dolaze. Trebali smo krenuti od sebe. Na kraju, ne pamtim kada je posljednji put Ministarstvo pravde FBiH pokrenulo izmjene Zakona o plaćama i naknadama - rekla nam je Đogić.\nElma ĐogićParlament FBiHVlada FBiH\nBlizu postizanja dogovora: Okončan sastanak delegacija SDA i HDZ-a sa predstavnicima međunarodne zajednice


„Hari Poter“ na udaru američko-kineskog trgovinskog rata - Sputnjik Srbija\n© Foto : Youtube/ iO Trendz\n19:18 30.10.2019 Preuzmite kraći link\nNajdžel Njuton, direktor kompanije, koja između ostalih naslova objavljuje i „Harija Potera“, navodi da su knjige štampane u Kini u Sjedinjenim Državama preko noći poskupele za 15 odsto još 1. septembra, zbog taksi koje su ove zemlje uvele jedna drugoj.\n„To je trošak koji nismo predvideli, ali se nadamo da to neće usporiti naše napredovanje“, ističe Njuton u izjavi za Bi-Bi-Si.\nKompanija se nada da će carinske takse imati mali uticaj na tekuću finansijsku godinu i najavljuju da će naći načina da ublaže njihove posledice u budućnosti.\nTakse su najpre uvedene za proizvode kao što su automobili, hrana i obuća, ali mnogi nisu ni pretpostavljali da će i knjige biti na meti.\nU izdavačkoj kući napominju i to da su knjige štampane u Kini zato što je kvalitet odličan, a cena niska.\nOvog meseca „Blumsburi" je između ostalog objavio ilustrovanu verziju knjige „Hari Poter“ i „Vatreni pehar“, a Amerikancima je povoljnije da je kupe u Kini.\ntrgovinski rat, Amerika, Hari Poter


Retrogradno kretanje asteroida Cerera od 7. jula do 18. oktobra 2020: Ogledalo karme koje ne možete izbeći | Astrosudbina\nNaslovna ASTRO Retrogradno kretanje asteroida Cerera od 7. jula do 18. oktobra 2020: Ogledalo...\nRetrogradno kretanje asteroida Cerera od 7. jula do 18. oktobra 2020: Ogledalo karme koje ne možete izbeći\nVeliki asteroid Cerera kreće retrogradno od 7. jula i utiče na polje majčinstva, porodice, nežnosti i refleksiju ljubavi, piše Lovesensa.\nTradicionalno, ovaj asteroid vlada svim aspektima povezanim sa prirodom i majčinstvom, uključujući i naše izvore hrane – posebno poljoprivredu, negovanje, negovanje sebe, ljubav prema sebi i našu sposobnost prihvactanja i pružanja ljubavi prema drugima. Zaista, radi se o tome kako se predstavljamo za druge, ali i kako se pokazujemo za sebe.\nPonekad je ovaj asteroid povezan i sa tugom. Prema mitologiji Pluton je ukrao ćerku boginje Cereri, Persefonu i odneo je u njegov podzemni svet da bi je oženio. Dok Cerera nikada nije uspela da vrati ćerku u potpunosti.\nU 2020. godini svedoci smo brojnih retrogradnih planeta i uticalja i svaka od njih naglađava turbulentne promene. Ovaj aspekat je jedinstven jer nas poziva da bliže pogledamo naše odnose, porodični život, atmosferu u svom domu i posmatramo ljubav u sebi. Retrogradna Cerera predstavlja ogledalo karme koje ne možete izbeći.\nPrethodni tekstDnevni horoskop za 6. jul 2020: Poslovni izazovi pred Vagom, Biku dobar dan za ljubav, Ribi osetljivi bubrezi\nSledeći tekstAstrolozi su pronašli krivca za korona virus a to nije Merkur: Civilizacija prolazi kroz svojevrsni kosmički filter a evo dokle će pandemija trajati


21.03.2018 15:15 3898 0 0\nTrenutno šumarstvo u Crnoj Gori, u svom sadašnjem obliku je neodrživo i neprihvatljivo, jer su troškovi upravljanja ovom privredom značajno prevazilaze prihode od uključivanja privatnog sektora i prikupljenih koncesija, upozorio je Centar za zaštitu i proučavanja ptica Crne Gore (CZIP).\nCrna Gora je zemlja, u kojoj šume pokrivaju više od 60 odsto teritorije i je jedna od najzelenijih u Evropi, posle Finske, Švedske i Slovenije. Od ukupnog broja samo 5.8% šume se nalaze na teritoriji nacionalnih parkova i rezervata pod zaštitom države. Na međunarodnom nivou, u okviru zakona o posebno zaštićenim prirodnim područjima, 8,8% od crnogorskih šuma je pod zaštitom Evropske unije, u kojima, uprkos jedinstvenoj flori i fauni, kao i izuzetnom značaju biodiverziteta, i dalje dozvoljeno seča drveća, - saopštili su iz CZIP-a.\n"Nakon ulaska Crne Gore u Evropsku uniju većina šuma u zemlji će biti pod posebnom zaštitom u okviru međunarodnog programa Natura 2000, šta će u potpunosti sprečiti neodrživo upravljanje šumama", - rekao je predstavnik Centra za zaštitu i proučavanje ptica Crne Gore.\nPrema statističkim podacima, tokom poslednjih nekoliko godina od stalne i nekontrolisane seče šuma u Crnoj Gori, drveća pretrpeli su duplo više štete nego od požara.\nDetaljnije 2481 6\nDetaljnije 772 19\nDetaljnije 4030 18\nDetaljnije 2651 6\nDetaljnije 926 13\nDetaljnije 7047 3\nDetaljnije 1056 8\nDetaljnije 3065 8\nDetaljnije 1989 8 1\nDetaljnije 3644 8


ŠĆEKIĆ: POTREBNE SU HITNE PROMJENE U BEZBJEDNOSNOM SEKTORU, ODLUČNE I SVEOBUHVATNE | Budim Info\nŠĆEKIĆ: POTREBNE SU HITNE PROMJENE U BEZBJEDNOSNOM SEKTORU, ODLUČNE I SVEOBUHVATNE\nPotpredsjednik Socijalističke narodne partije (SNP) Dragoslav Šćekić ocijenio je da su dešavanja na Cetinju konačno potvrdila pogubnost politike DPS-a i njihovih partnera.\n„Građanski mir je sačuvan uprkos otvorenim pokušajima da se izazovu sukobi, nestabilnost i neredi. Koristim priliku da se zahvalim svim časnim pripadnicima MUP-a, posebno onima koji su imali profesionalne hrabrosti i sposobnosti da rukovode i imaju povjerenja u pripadnike Uprave policije da na licu mjesta preuzmu odgovornost i u, nimalo jednostavnom trenutku budu na prvoj liniji odbrane Ustava“ rekao je Šćekić.\nIstiče da su turbulentna dešavanja još jednom potvrdila da ostaci prethodng režima i dalje pokušavaju da rade po partijskom diktatu DPS-a – „Mislim, prije svega, na pojedine karike u bezbjedonosnom sektoru, jer moramo konačno shvatiti da su se nemile scene morale preduprijediti i u korijenu sasjeći pokušaji izazivanja nestabilnosti u našoj državi. SNP još jednom ukazuje na činjenicu neophodnosti sveobuhvatnih promjena u ovom sektoru, uključujući i personalne promjene u ANB, UP i UIKS-u, koji čine lanac bezbjedonosnog sektora u Crnoj Gori. U UIKS-u jos nisu ni započete promjene i zašto? Ko štiti one koji su pod direktnom kontrolom bivšeg predsjednika Vlade i direktora Uprave policije?“\nSmatra da je istovremeno, ovaj događaj pokazao da su predstavnici vladajućih partija, koliko god to nekima smetalo, direktno pomogli da se svečani čin Ustoličenja našeg Mitropolita desi tamo gdje mu je i mjesto – u Cetinjskom manastiru. I na ovaj način se potvrđuje da je, u izuzetno složenim državnim momentima, i potrebno i moguće naći konsenzus unutar vladajuće većine.\n„Upravo zbog toga, još jednom poručujemo da su u izvršnoj vlasti potrebne što skorije promjene, jer bi one uvele savjesniji i odgovorniji način rada Vlade Crne Gore.\nCetinje poziva na hitnost takve vrste dogovora, jer je konačno jasno da samo rekonstruisana Vlada može dovesti do razrješenja krize u aktuelnoj parlamentarnoj većini. Na taj način bismo bili u mogućnosti da u potpunosti ispunimo obečanja data građanima 30. avgusta“ zaključio je potpredsjednik SNP-a.


Zvezda počela zimske pripreme – CZBG portal\npetak 11.01.2019\tNema komentara na Zvezda počela zimske pripreme\nFudbaleri Crvene zvezde počeli su sa zimskim pripremama, a neposredno pre prvog treninga u 2019. godini šef stručnog štaba Vladan Milojević održao je prozivku igrača i zvanično se obratio medijima.\nPo povratku na Marakanu, strateg šampiona Srbije sumirao je plan priprema.\n– U subotu završavamo sa lekarskim pregledima, a u Termama Čatež predviđen je početak intenzivnog rada i taktičke pripreme ekipe. Potom slede dve nedelje rada u Turskoj, gde ćemo se fokusirati na uigravanje ekipe kroz prijateljske utakmice. Očekivanja od proleća su velika, želja je dupla kruna, odnosno trofeji u Superligi i Kupu Srbije. Uspešna jesen nam je podstrek da radimo još napornije i daćemo sve od sebe da dođemo do zacrtanih ciljeva – istakao je Vladan Milojević.\nNaši prvotimci će se 14. januara uputiti u Sloveniju, a u Termama Čatež će ostati do 23. januara. Posle novog kratkog boravka u Beogradu, crveno-beli će se na dve nedelje preseliti u Antaliju. U Turskoj nas očekuje pet provera i potom i povratak u Ljutice Bogdana gde će ujedno odigrati i ovogodišnju premijeru kad su zvanični dueli u pitanju protiv Vojvodine.\n– U ovom trenutku imamo dosta igrača koji se vraćaju sa pozajmica, priključeni su i omladinci, nemam problem sa brojem igrača koji će ići u Sloveniju, ali ćemo sigurno revidirati spisak, naročito pred put u Tusrku. Prelazni rok je živa stvar i treba biti oprezan. Klub je ostavio prostor po pitanju konačnog spiska, ali sve to je deo posla i uobičajena situacija tokom priprema. Ono što smo želeli smo i ostvarili, doveli pojačanja na potrebnim pozicijama, ali ne treba gledati samo trenutno već i misliti unapred, ukoliko se pojavi na tržištu interesantan igrač sigurno ćemo reagovati, ali sam veoma zadovoljan kako gospodin Mitar Mrkela vodi svoj deo posla.\nDosadašnje aktivnosti na zimskoj pijaci mogle bi da predstavljaju i poslednje, ali Milojević ne otpisije eventualne dolaske ili odlaske.\n– Poznato je kako klub funkcioniše i dobro je što bar 90% tima imamo na okupu. Sigurno nećemo reći ne za kvalitetne igrače, ali ono što je bitno je da steknemo uvid u raspoložive snage, a prvi put od svog dolaska mogu da kažem da je veliki procenat igrača ostao zbog čega sam veoma zadovoljan. Ponovio sam mnogo puta, najsrećniji ću biti kad se završi prelazni rok, jer ću tada znati konačan spisak igrača na koje mogu da računam.\nZvezdan Terzić, generalni direktor Crvene zvezde, takođe je otkrio prolećne ambicije.\n– Pozdravili smo igrače, poželeli i m zdravlja i sreće i i istakli da cu ciljevi isti. Zvezda je kroz istoriju nametnula visoka očekivanja. Nadamo se da ćemo posle 12 godina osvojiti duplu krunu. Imamo 15 bodova prednosti, ali to nam ne dozvoljava opuštanje, posle podele bodova razlika će se svesti na sedam ili osam. Razmišljamo dugoročno, planiramo novu borbu za Ligu špampiona i sad formiramo tim za jesen – istakao je Terzić.\nDirektor šamiona Srbije otvorio je karte i po pitanju eventualnih transfera.\n– Već smo naglasili da neće biti transfera tokom leta i plan je da do nastavka sezone formiramo tim za praktično celu godinu. Degenek ima fantastičnu ponudu iz Saudijske Arabije. Razgovarali smo, blizu je da prelomi i prihvati, ali je u ovom momentu fokusiran na Kup Azije. Sve ide u dobrom pravcu, a dolazak Milunovića bio je jasan znak da će jedan od štoperta napustiti ekipu, a ako Degenek ode onda će sigurno Savić ostati. Imamo mogućnost kombinovanja, Stojković je sposoban da igra štopera… Najviše ponuda imali smo za Marina, Bena, Boaćija i Borjana, ali su one odbijene. Nemamo potrebu da prodajemo igrače, stiže rata za Pešića, a prodaja Degeneka zatvorila bi finansijsku konstrukciju. Klub živi od prodaje igrača, ali je blizu dan kada nećemo morati da prodajemo fudbalere kako bismo opstali. Ostaje da se razreši situacija sa Melegom i Jevtovićem, a postoji i mogućnost da Rodić bude prodat. Za levog beka postoji interesovanje, a nema dileme da je Aleksa Terzić fudbaler koji ima potencijal da zauzme Rodićevo mesto. Kad je u pitanju Jirka, sve je izvesnije da će ostati sa prvim timom, odnosno da neće ići na novu pozajmnicu – rekao je Terzić.\nNa raspolaganju Vladanu Milojeviću u narednom periodu biće: Milan Borjan, Zoran Popović, Nemanja Supić, Aleksandar Stanković, Miloš Gordić, Filip Stojković, Marko Gobeljić, Vujadin Savić, Rašid Sumaila, Miloš Vulić, Miloš Degenek, Srđan Babić, Milan Rodić, Stefan Hajdin, Aleksa Terzić, Nemanja Milunović, Ze Markos, Branko Jovičić, Dušan Jovančić, Nenad Milijaš, Dejan Meleg, Lorenco Ebisilio, Veljko Nikolić, El Fardu Ben, Marko Marin, Slavoljub Srnić, Stefan Cvetković, Erik Jirka, Goran Čaušić, Milan Jevtović, Veljko Simić, Nikola Stojiljković, Dejan Joveljić, Milan Pavkov, Kafu, Ričmond Boaći.\nPodsetimo, rivali tokom pripremea Crvenoj zvezdi biće: Vaker Northauzen (28. januar), Austrija (30. januar) Ludogorac (2. februar) Rabotnički (5. februar) i Maribor (8. februar).


Građevinske firme, Banjska :: Daibau.rs\nGRAĐEVINSKE FIRME, BANJSKA\nTražim dobrog građevinskog majstora, građevinsko preduzeće: Skupili smo i proverili građevinske firme, građevinska preduzeća, koji rade u mestu Banjska i okolini. Pošaljite potražnju i zainteresovani građevinske firme će vas kontaktirati za pregled, predračun i ponude.\tPreporučen građevinska firma, građevinsko preduzeće Banjska, koji može da uradi:\trenoviranje kuće, gradnja kuće, betonska potpora, otvor za stepenice, betoniranje stepenica, ukopani podrum, temelji, hidroizolacija ploče, zidanje po povoljnoj ceni, majstor za gradnju, i ostale povezane poslove će se sigurno naći i za vas.\tviše\nPGP KOLAŠIN DOO ZUBIN POTOK, Zubin potok\nPREDUZEĆE ZA PROIZVODNJU,GRAĐEVINARSTVO, TRGOVINU I USLUGE STEEL ENGINEERING DOO ZVEČAN, Zvečan\nPREDUZEĆE ZA PROIZVODNJU, PROMET, TRGOVINU I GRAĐEVINSKE USLUGE VLADAN DOO ZUBIN POTOK, Zubin potok\nDOO KROV PRIM KOSOVSKA MITROVICA, K.mitrovica\nViše od 13 godina smo realizovali veliki broj referentnih objekata za mašinsko malterisanje. Naše preduzeće može da napravi manje i srednje objekte. Naša primarna delatnost su već od osnivanja mašinsk...


Referentna grupa kao model ponašanja pojedinaca\nČetvrtak, 22 Decembar 2016 12:02\nReferentna grupa kao model ponašanja pojedinaca Istaknut\nBoris Kustodiev - Grupni portret slikara iz sveta umetnosti\nKoncept referentne grupe je jedan od najosnovnijih u sociologiji. Sociolozi veruju da naš odnos prema grupama i društvu u celini oblikuju naše pojedinačne misli i ponašanja, a posebno naglašavaju uticaj referentnih grupa kao društvene snage na pojedince. Posmatranjem referentnih grupa, bilo da su one rasne, klasne, polne, religijske, regionalne ili zasnovane na etničkoj pripadnosti, starosti ili su lokalna grupa koju definiše komšiluk ili škola, između ostalog mi vidimo norme i dominantne vrednosti i biramo da ih prihvatimo i reprodukujujemo u našem razmišljanju, ponašanju i interakcijama sa drugima, ili ih odbacujemo i pobijamo njihova razmišljanja i delovanja.\nReferentna grupa je grupa sa kojom se pojedinac ili druga grupa upoređuje. Sociolozi određuju referentnu grupu kao bilo koju grupu koju pojedinci koriste kao standard za procenjivanje drugih, ali i samog sebe i svog ponašanja. To ne mora da bude grupa kojoj pripada pojedinac, već može da bude i ona grupa kojoj želi i teži da pripada. Pojedinac može da ima više referentnih grupa.\nReferentna grupa svojim normama, sistemom vrednosti, verovanjima i stavovima služi kao model ponašanja pojedinaca. Oni se oslanjaju na njih kako bi shvatili društvene norme koje kasnije oblikuju njihove vrednosti, ideje, ponašanje i izgled. Referentna grupa im obezbeđuje smernice u pogledu mišljenja i ponašanja i na osnovu njih se procenjuje vrednost, poželjnost ili svrsishodnost. Prihvatanjem i iskazivanjem normi referentne grupe pojedinac ostvaruje značajne veze sa drugima koje dovode do društvene prihvatljivosti i stvaranja osećaja pripadanja. S druge strane, oni koji ne mogu ili biraju da ne prihvate i izraze norme referentne grupe koje se očekuju od njih mogu da se shvate kao izgnanici, kriminalci ili u drugim slučajevima kao revolucionari ili trendseteri.\nIzražavanje normi i ponašanja referentne grupe je najvidljivije u potrošnji. U izboru odeće koja će se kupiti i nositi pojedinci se obično odlučuju na osnovu onih ljudi koji su oko njih, kao na primer prijatelja ili vršnjačke grupe, kolega ili stilski referentne grupe. Mi procenjujemo šta je normalno i očekivano na osnovu naše referentne grupe, a onda reprodukujemo te norme u našem potrošačkom izboru, kao i u izgledu.\nPročitano 4179 puta\tPoslednji put izmenjeno Utorak, 27 Oktobar 2020 11:43\nGeorg Zimel - Teorija sukoba ili konflikta\nViše iz ove kategorije « Karl Marks - O religiji\tMonteskije - Pravednost podiže glas, ali njen glas s mukom nadjačava buku strasti »\nVi ste ovde: Home Društvo Referentna grupa kao model ponašanja pojedinaca


EBRD ULAŽE 22 MIL EURA U "ASSECO SEE"-PREDNOST I ZA ČLANICE GRUPACIJE U SRBIJI\n4. jun 2009. EBRD ULAŽE 22 MIL EURA U "ASSECO SEE"-PREDNOST I ZA ČLANICE GRUPACIJE U SRBIJI\nEvropska banka za obnovu i razvoj (EBRD) planira da investira 22 mil EUR u kompaniju "Asseco South Eastern Europe" (Asseco SEE) iz Poljske, saopšteno je 3. juna 2009. godine) iz beogradske firme "Pexim" koja posluje u okviru "Asseco SEE".\nKako se navodi u saopštenju, EBRD će sa 15 mil EUR dokapitalizovati "Asseco" i postati vlasnik dela akcija, a istovremeno će toj kompaniji odobriti kredit od 7 mil EUR sa rokom otplate od šest godina. Odbor EBRD bi trebalo da investiciju odobri do 30. juna.\n"Pexim" je naveo da će finansiranje od strane EBRD-a omogućiti akviziciju IT kompanija u regionu i stvaranje snažne, regionalne kompanije, kao i da se očekuje da "Asseco" poveća broj klijenata i ojača svoju poziciju vodećeg isporučioca IT rešenja i usluga u regionu.\nU Srbiji, članice "Asseco SEE" koje će osetiti prednosti ove investicije su "Antegra", "Cardinfo" i "Pexim".\n"Asseco" Jugoistočna Evropa bavi se izradom softvera, zapošljava 900 ljudi, a sve kompanije članice te grupe su softverske kuće ili sistem integratori.


Zlatibor - Turističkom udruženju Gostilje priznanje za pouzdano i odgovorno poslovanje\nOvo priznanje kompanije za pouzdanost ''CompanyNJall d.o.o.'' izdaje se isključivo organizacijama koje svojim poslovanjem ostvaruju visoke ekonomske kriterijume i druge poslovne standarde. Sertifikat omogućava prepoznavanje najpouzdanijih organizacija na srpskom tržištu. Dobijenim priznanjem TU Gostilje dokazuje da je među najkonkurentnijim domaćim organizacijama koje svojim poverenjem i ugledom na tržištu određuju standarde pouzdanog poslovanja drugih organizacija.\nTurističko udruženje "Gostilje" s uspehom upravlja vrlo posećenim vodopadom, koji predstavlja jednu od najatraktivnijih hidroloških vrednosti Zlatibora. Tu se voda Gostiljske reke, uzvodno od njenog ušća u reku Katušnicu, obrušava sa 20 metara visoke krečnjačke litice, formirajući tako jedinstven i impresivan vodopad. Čitav prostor okolo predstavlja malu oazu netaknute prirode koju odgovorno održava TU "Gostilje".\nTurističko udruženje "Gostilje" s uspehom je radilo i na uređenju pešačkih staza, ograda, dečjeg igrališta i drugih sadržaja u ovom sve posećenijem zlatiborskom selu. Svojim odgovornim poslovanjem doprineli su raznovrsnosti i bogatstvu turističke ponude Zlatibora.\nTurističkom udruženju Gostilje priznanje za pouzdano i odgovorno poslovanje X


U Palati Srbija 19. aprila 2016. godine je održan stručni skup "Pravosuđe za budućnost – reforma u službi pružanja javnih usluga po meri građana", sa kojeg je potpredsednica Vlade Republike Srbije, Kori Udovički, poručila da reforma pravosuđa nije dala očekivane rezultate iako je koštala mnogo, ali da bez obzira na to, ono mora da se reformiše, i to sa vizijom.\n"Prvi impuls u odluci da se krene u reorganizaciju javne uprave u najširem smislu reči, u koju uključujemo i pravosuđe iako ono tu formalno ne spada, bilo je očekivanje od nas da krenemo sa aspekta smanjenja troškova, a iz budžeta se činilo da pravosuđe najviše odskače", rekla je Udovički.\nPrema njenim rečima, dosadašnje dve reforme pravosuđa nisu dale očekivane rezultate, iako je u njih uloženo mnogo resursa. Ovog puta, sagledano je gde su zaista viškovi i da li i gde ima neefikasnog rada. "Došli smo do zaključka da je problem u BDP-u. Država je i dalje prevelika. U poređenju sa zemljama Evrope, imamo mnogo manji broj zaposlenih u javnoj upravi po stanovniku, ali nam je BDP nizak", naglasila je Udovički, koja je i ministarka državne uprave i lokalne samouprave.\nUverena da ne treba smanjivati broj zaposlenih u zdravstvu, prosveti, pravosuđu, centralnoj i lokalnoj vlasti "preko kolena", Udovički je dodala da je neophodno utvrditi gde su prioriteti i to je nešto o čemu će se razgovarati u narednom srednjoročnom periodu, ali i naglasila da "ne sme da se razmišlja samo negativno".\nPosle rasprave u kojoj je dominirala tema da li je pravosudni sistem pre svega pružalac usluge građanima ili vršilac vlasti, Udovički je naglasila da nedostaje više dijaloga kojim se dolazi do pritiska, a tako i do konsenzusa, što je praksa u skoro svim razvijenim uređenim društvima, kojima i Srbija teži. Ona je uverena da problem sa izgradnjom novog uređenja leži i u tome što svi čekaju na donošenje zakona, posebno određeni sektori.\nTokom stručne rasprave, naglašeno je da pravda nije jeftina, da je najveći problem novac, koga će u reformi pravosuđa biti sve manje, ali da je i u takvim uslovima neophodno da se izdvoje sredstva za inovacije.\nNaglašeno je, takođe, da je nastavni plan na Pravom fakultetu isti u poslednjih 25 godina, a da se u razvijenim zemljama način rešavanja sporova dramatično promenio. U tom kontekstu istaknuto je da se u Sjedinjenim Američkim Državama van suda reši više od 80 odsto slučajeva, za razliku od Srbije, gde se u 95 odsto slučajeva ide na ročište ili na glavni pretres.\nNa skupu je duhovito istaknuto i da je novi Zakon o opštem upravnom postupku ("Sl. glasnik RS", br. 18/2016) "donet zbog Kafkinog procesa" i da će u značajnoj meri olakšati snalaženje građana u upravnim stvarima, pogotovo kada u opštinama zaživi jedinstveno upravno mesto.\nPomoćnik ministra pravde, Čedomir Backović, saopštio je na kraju zaključke, među kojima su:\npotreba da se pojača međuresorna saradnja organa državne uprave,\nda za pravosuđe možemo reći da je "servis za vršenje vlasti",\nda je neophodna bolja raspodela resursa prema utvrđenim kriterijumima i nivoima,\nda je potrebno obezbediti inkluzivno donošenje zakona,\nIKT povezivanje institucija,\nujednačavanje sudkse prakse, i\nfunkcionalno i postepeno sprovoditi reformu i promene.


Zvezda - Nova tužba kvari raspoloženje - Sportske.net\nZvezda - Nova tužba kvari raspoloženje\nPosle kraćeg zatišja kada su u pitanju zahtevi bivših fudbalera za isplatama zaostalih dugovanja, Crvena zvezda se suočava sa novim problemom.\nIzbori u Zvezdi - Kako ''Delije'' kažu?Duplo slavlje Luisa Ibanjeza!Zvezda ubedljiva u Pančevu, povratak MatosaStvara se ''EVROPSKA Zvezda'' - U januaru još pojačanja!Ko je bio u izlogu na derbiju?\nUsred odličnih igara Crvene zvezde i preuzete prve pozicije u šampionatu, kao i najava da će se ekipa Miodraga Božovića još više pojačati tokom zime, stigla je i jedna neprijatna vest za crveno-bele.\nNaime, kako je večeras preneo ''Blic'', bivši defanzivac Crvene zvezde Novak Martinović odlučio je da tuži klub iz Ljutice Bogdana, zbog neisplaćenih dugovanja u iznosu od 200.000 evra.\nNaravno, imajući u vidu dugogodišnju finansijsku krizu na Marakani, uprava Crvene zvezde već ima dosta iskustva sa sličnim slučajevima i može se reći da su u više navrata uspevali da postignu dogovore o dinamici isplate.\nKad je u pitanju Novak Martinović, podsetićemo da je u Zvezdu stigao pre dve godine, očekivalo se dosta od njega, ali na terenu ta očekivanja nije uspeo da opravda, u čemu ga je omela i povreda zbog koje je dugo odsustvovao sa terena i tako izgubio mesto u ekipi pre nego što je i definitivno napustio crveno-bele.


Norvežani neguju prijateljstvo s Melencima - Zrenjaninski\nZRENJANIN – Zamenik gradonačelnika Zrenjanina Saša Santovac upriličio je jutros u Plavom salonu Gradske kuće prijem za delegaciju iz norveškog grada Fauske, predvođenu gradonačelnicom tog mesta Siv Anitom Breke.\nPrijem za goste upriličen u Plavom salonu\nGosti iz Norveške su u dvodnevnoj poseti Zrenjaninu, u sklopu nastavka saradnje između Melenaca i Fauske, uspostavljene još tokom Drugog svetskog rata.\nNacisti su, naime, u Drugom svetskom ratu odveli veliki broj stanovnika Jugoslavije, ponajviše Srba, u Norvešku, sa ciljem izgradnje severnog puta. Oni koji su otišli, tamo su ostavili svoje živote, pa je taj put nazvan “krvavi severni put”.\n– Veliki broj stanovnika Melenaca bio je svedok toga, zbog čega je uspostavljena saradnja između ovog sela i Fauske. Osim što se prisećamo žrtava, mi danas pričamo i o mogućim vidovima saradnje, između ostalog i na privrednom planu. Jer, naša je težnja da ostvarimo ono što imaju Fauska i Norveška, a to je nezaposlenost na nivou od tri ili četiri posto, što je za naše uslove impozantno – istakao je Santovac.\nGradonačelnica Fauske Siv Anita Breke kazala je da je norveška delegacija ovde da bi negovala prijateljstvo, ali i da bi na licu mesta videla u kom pravcu se razvijaju Zrenjanin i Melenci.\n– Nastavićemo da posećujemo vaše institucije i da razgovaramo sa političarima. Želja nam je da vidimo koje su mogućnosti za ekonomsku saradnju, ali je za sada još uvek rano prognozirati – naglasila je gradonačelnica Fauske.\nTagoviMelenci Norveška Saša Santovac Zrenjanin\nOmladinci se ne osećaju bezbedno!


FIFPro će se suprotstaviti isključenju igrača iz reprezentacija - Sport - Dnevni list Danas\nPočetna » Sport » FIFPro će se suprotstaviti isključenju igrača iz reprezentacija\nSindikat profesionalnih fudbalera FIFPro najavio je danas da će se „usprotiviti“ bilo kakvim merama, poput isključenja igrača iz nacionalnih timova čiji su klubovi najavili učešće u evropskoj Superligi.\n0Piše: Beta-AFP 19. aprila 2021. 17.13 Izmenjeno: 20. aprila 2021. 22.17\nFoto: EPA-EFE/Kurt Schorrer / HANDOUT\nNajava stvaranja Superlige, koja se dogodila u noći između nedelje i ponedeljka, „ostavlja igračima puno zabrinutosti i pitanja“, navodi se u saopštenju FIFPro.\nFIFPro je izrazio žaljenje što se igrači „koriste kao imovina i poluga u tim pregovorima“.\nFifpro je, takođe, upozorio da će se „energično suprotstaviti merama obe strane koje bi mogle da naruše prava igrača, poput njihovog isključenja iz reprezentacija“.\nPrvi čovek Evropske fudbalske unije Aleksander Čeferin izjavio je danas posle sastanka Izvršnog odbora Uefa rekao da je Superliga „sramotan predlog“ nekoliko klubova „vođenih pohlepom“ i istakao da igrači tih klubova neće moći da igraju za svoje reprezentacije na Evropskim i Svetskim prvenstvima.\nEvropsko prvenstvo u fudbalu, FIFPro, mundijal, Superliga EvropePariz


Politika - datum: 2019-12-03 DUŠKO MARKOVIĆ NAKON RAZGOVORA SA URSULOM FON DER LAJEN PORUČIO Evropska komisija ohrabrila integracije Marković je učestvovao na globalnom skupu o klimatskim promjenama u Madridu, koji je bio prilika da se razgovara o bilateralnim odnosima i evropskoj perspektivi Zapadnog Balkana\nBudućnost Crne Gore u integracionom procesu nije sporna, a sigurno je da neće biti sporna ni evropska perspektiva Zapadnog Balkana, kazao je premijer Duško Marković nakon susreta sa novom predsjednicom Evropske komisije Ursulom fon der Lajen. Marković je učestvovao na globalnom skupu o klimatskim promjenama u Madridu, koji je okupio veliki broj predsjednika država i vlada i bio prilika da se razgovara o bilateralnim odnosima i evropskoj perspektivi Zapadnog Balkana.\nMarković je kazao da se na konferenciji sreo sa premijerima Grčke, Norveške, Estonije, ali i sa novom predsjednicom Evropske komisije Ursulom fon der Lajen.\nKako je kazao, Fon der Lajen je snažno ohrabrila Crnu Goru na putu evropskih integracija.\n– Ona vjeruje u našu sposobnost i motivisanost da nastavimo ovako snažnu dinamiku, da budućnost Crne Gore u integracionom procesu nije sporna, a sasvim je sigurno da neće biti sporna ni evropska perspektiva Zapadnog Balkana – rekao je Marković crnogorskim novinarima nakon konferencije.\nIz Vlade je saopšteno da se Marković na marginama konferencije sastao sa estonskim kolegom Jirijem Ratasom.\nPremijeri su, kako se navodi, razgovarali o mogućnostima daljeg jačanja bilateralne saradnje i saradnje unutar NATO-a, naročito kad je u pitanju sajber bezbjednost, suprotstavljanje hibridnim prijetnjama, ali i unapređenje IT infrastrukture i razvoj digitalne ekonomije u kojima Estonija ima komparativne prednosti.


ZAKON O SOCIJALNOJ ZAŠTITI: Zakon tek treba da reguliše smeštaj starih osoba u privatnim domovima. Nadležno opredelili sredstva, ali bez izmene propisa ne mogu da raspišu konkurs\nKonkurs za privatne domove za stare, u kojima će se boravak korisnika subvencionisati iz državne kase, biće raspisan tokom 2018. godine, kada se za to budu stvorili uslovi, kažu u nadležnom Ministarstvu. Iako je nekoliko puta najavljivan konkurs nema potporu u Zakonu o socijalnoj zaštiti ("Sl. glasnik RS", br. 24/2011 - dalje: Zakon), te će nadležni, pošto su prvo odobrili 204 miliona dinara u ove svrhe, sada morati i pravno da utemelje svoju zamisao.\nU planu je da država vlasnicima privatnih domova ponudi da pod istim uslovima kao i državni, uz subvenciju od oko 33.000 dinara po korisniku, zbrinu najugroženije stare osobe koje se već duže vreme nalaze na listama čekanja za smeštaj. Prema propisima, da bi učestvovao na javnom pozivu, privatni dom mora da ima licencu za pružanje usluge domskog smeštaja odraslim i starijim osobama, što znači da je ispunio uslove i standarde propisane zakonom i podzakonskim aktima za pružanje ove usluge socijalne zaštite.\nRadoslav Milovanović, predsednik Udruženja privatnih ustanova socijalne zaštite, kaže da ima problema u realizaciji ovog plana, pošto su nadležni prvo dali obećanja i obezbedili novac, a nisu smislili kako to da urade.\n- Ova oblast mora da bude regulisana zakonom, na osnovu kojeg može da se raspiše konkurs - kaže naš sagovornik. - U sadašnjem Zakonu postoji samo član koji kaže da to može da se uradi kroz sistem javnih nabavki.\nKada je pravna služba u Ministarstvu rada dobila nalog, nisu imali na osnovu čega da raspišu konkurs. Sistem javnih nabavki se ne može primeniti, jer, ovde je prvi parametar da se ista usluga dobija za iste pare, dok je kod tendera to različito. To je nadmetanje, ponuđači daju zapečaćene ponude.\n- U ovom slučaju trebalo bi sklopiti ugovor sa onima koji žele da učestvuju u subvencionisanju boravka - kaže Milovanović. - Da li će se napisati uredba koja će dopuniti Zakon, ili će se naći neki drugi način, još se ne zna. Sigurno je da je obezbeđeno 204 miliona dinara, i da će sigurno na kraju sve biti realizovano.\nMilovanović dodaje da niko ne može da kaže da li je toliko para dovoljno, pošto spisak ljudi po kojem je iznos određen datira od prošle godine - ne zna se da li su ljudi sa liste čekanja još živi, ili su već negde smešteni.\nKako kažu u Ministarstvu za rad, zapošljavanje, boračka i socijalna pitanja, najveća potražnja za smeštajem je u većim gradovima. Prednjači Beograd, slede Novi Sad i Niš, dok u nekim ustanovama u manjim sredinama ima slobodnih mesta.\n- Po poslednjem podatku iz juna 2017. na listama čekanja je bilo 509 ljudi - kažu u Ministarstvu.\nUslugu smeštaja starih pruža 40 ustanova u državnom vlasništvu kapaciteta 8.966 mesta. Od početka licenciranja u maju 2013. godine licence je dobilo ukupno 190 privatnih domova za stare, čiji su kapaciteti oko 5.500 mesta.\nIzvor: Vebsajt Novosti, J. Ž. Skenderija, 07.03.2018.


Građevinci u RS čekaju Feniks\nBANJALUKA – Građevinari u RS zainteresovani su za uključenje u novoformirani konzorcijum 40 građevinskih preduzeća iz Srbije i Slovenije simboličnog naziva “Feniks”, ocjenjujući da samo udruženim nastupom mogu dobiti velike poslove na trećim tržištima.\nUkazujući na strmoglavi pad poslova u građevinarstvu, prvenstveno visokogradnji, od udara ekonomske krize 2009. godine, a onda i lanjskog gubitka politički nemirnog tržišta sjeverne Afrike, stručnjaci u toj branši navode da se u cilju spasavanja od kolapsa moraju tražiti nova tržišta.\nKopredsjednik konzorcijuma “Feniks” i čelnik beogradske kompanije “PSF Farman” Branislav Grujić kazao je da je projekat otvoren i za građevinske firme iz ostalih republika bivše Jugoslavije, prije svega, kako je rekao, iz RS i BiH, koje imaju dosta kvalitetnih kadrova.\nSrpsko-slovenački konzorcijum, koji zapošljava 30.000 ljudi i ima godišnji promet od četiri milijarde evra, planira da se javi na tendere za poslove na Bliskom istoku, zemljama bivšeg Sovjetskog Saveza, Afrike i ostalim tržištima na kojima su tradicionalno radili građevinci bivše Jugoslavije.\n“Feniks”, pored građevinskih firmi, okoplja i one koje se bave projektovanjem, izradom instalacija i prateće opreme, zanatskim radovima i opremanjem enterijera.\nMilan Bijelić, izvršni direktor Građevinskog preduzeća “Gradip” iz Prnjavora, kaže da imaju ambiciju uključenja u regionalne konzorcijume koji mogu dobiti velike poslove u inostranstvu.\nPozitivnim je ocijenio okupljanje građevinskih preduzeća sa eks-YU prostora, podsjećajući da je “Gradip” prije rata učestvovao u takvim poduhvatima u Libiji, Iraku, bivšem SSSR i nekadašnjoj Čehoslovačkoj.\n“Konzorcijum se može dobro organizovati, jer svaka firma posjeduje specijalnost za određene poslove, pa smo se tako i mi iz oblasti visokogradnje uklapali u projekte hidrogradnje”, kaže Bijelić.\nU Udruženju građevinarstva i industrije građevinskog materijala RS kažu da još nisu dobili poziv za uključenje domaćih firmi u konzorcijum “Feniks”, izražavajući spremnost da razmotre sve perspektivne projekte.\n“Ako su zainteresovani za uključenje firmi iz RS, očekujemo da će stići i zvaničan poziv preko resornog ministarstva i privrednih komora. Sve treba dobro ispitati, prije svega kolika će biti pravna i koheziona snaga konzorcijuma”, kazao je Stanko Ivaštanin, sekretar Granskog udruženja RS.\nOn ukazuje da su ranije postojale najave osnivanja i konzorcijuma građevinskih firmi Srbije i Hrvatske, ali da “osim lijepe priče od toga nije bilo ništa”. Svjestan je, ipak, da je potreban snažan iskorak domaće građevinske industrije, koja je lani ponovo zabilježila pad aktivnosti za tri do četiri odsto nadovezujući se na najlošiju 2010. godinu u kojoj je obim radova oboren za čak 22 odsto.\n“U ovoj branši je na sceni recesija i očekujemo da se u 2012. makar zaustavi protekli trogodišnji pad kroz angažovanje operative na izgradnji autoputa Banjaluka – Doboj i drugim infrastrukturnim projektima. Što se tiče visokogradnje, prognoze su negativne s obzirom na otežane uslove bankarskog kreditiranja i sve slabiju kupovnu moć građana”, kazao je Ivaštanin.\nPraksa ne prati želje\nVećina ambiciozno najavljivanih zajedničkih projekata preduzeća sa prostora bivše Jugoslavije ostala je mahom u domenu medijskih priča i lijepih želja, a i one koje su formalno započele nisu donijele očekivane rezultate.\nPosljednji takav primjer je alijansa “Cargo 10”, koja je okupila željeznička preduzeća iz Slovenije, Hrvatske, Srbije, BiH i Makedonije, ali ni nakon više od godinu dana nije uspjela da oživi željeznički koridor od Istanbula do Ljubljane. U javnosti su dugo vremena eksponirane i priče o organizovanje zajedničke eks-YU lutrije sa jedinstvenom uplatom, nagradnim fondom i premijama, kao i formiranju jedinstvene berze hartija od vrijednosti, ali od toga do danas nije bilo ništa.


"Zasadi da rodi na Paliluli" akcija ozelenjavanja ovog dela grada - CITY SMART | Vesti bez ulepšavanja\nFoto: Fesjbuk stranica opštine Palilula\nPredstavnici gradske opštine Palilula i ACT fondacije potpisali su ugovor o realizaciji projekta koji se odnosi na sadnju stabala voća na području te opštine. Akcija pod nazivom "Zasadi da rodi na Paliluli" ima za cilj podizanje svesti stanovništva o eko sistemu i ozelenjavanju planete.\nKako je naveo predsednik opštine Palilula, Bratislav Vučković, u saradnji sa obrazovnim ustanovama na području te opštine utvrdiće mesta za sadnju stabala voća, a obezbediće i volontere koji će učestvovati u realizaciji projekta i promovisanju ciljeva kampanje.\nSadnice će, kako navode iz Opštine, donirati ATC Fondacija i ona će im pružiti i logističku podršku u projektu “Pokret sadnje voća”.\n“Gradska opština Palilula u Nišu i ACTFondacija Srbija potpisali su ugovor u Nišu o poslovno tehničkoj saradnji oko realizacije projekta “Pokret sadnje voća” u cilju podizanja svesti stanovništva u opštini Palilula-Gradu Nišu u vidu pospešivanja eko sistema i ozelenjavanje planete.” piše na Fejbuk stranici opštine .\nProjektne aktivnosti će se, kako dalje navode, odvijati do 2024. godine.\nInače, ACT Fondacija je danas globalni svetski pokret i posvećena je očuvanju celokupnog života na Zemlji. Deluje i kao platforma koja povezuje ljude i omogućava razmenu ideja, informacija, sredstava i iskustava.\nOznakeACT GO Palilula Izdvajamo ozelenjavanje sadnja drveća voće Zasadi da rodi na paliluli\nSrednjoškolci i studenti ekološkom akcijom ukazuju na važnost očuvanja životne sredine\nBBC • Ekologija • Politika


Tegeltija: Bez podrške Zakonu o raspolaganju neperspektivnom vojnom imovinom\nFoto: NN Arhiva | Tegeltija: Nema podrške Zakonu o raspolaganju neperspektivnom vojnom imovinom\nN.N. 07.02.2021 21:57\nSARAJEVO, BANJALUKA - Predsjedavajući Savjeta ministara Zoran Tegeltija izjavio je da neće podržati inicijativu Predstavničkog doma PS BiH da se pripremi Prijedlog zakona o raspolaganju neperspektivnom, vojnom imovinom, jer pravi nove podjele u BiH.\nPodsjećamo, Predstavnički dom je na sjednici 11. januara ove godine usvojio Inicijativu Denisa Zvizdića iz SDA jer su u drugom krugu glasanja opozicioni poslanici iz Republike Srpske bili uzdržani i tako omogućili njen prolaz, dok su poslanici SNSD-a i koalicionih partija bili protiv. Nadležne institucije Srpske poručuju da su svojinsko-pravni odnosi u nadležnosti entiteta, a ne BiH.\nČim je Inicijativa usvojena znalo se da je osuđena nauspjeh, jer bez podrške Republike Srpske, zajedničke institucije ne mogu raspolagati vojnom imovinom. Inicijativa Denisa Zvizdića suprotna je ustavnim nadležnosti entiteta i BiH, ne donosi ništa dobro u raspodjeli neperspektivne vojne imovine, kaže predsjedavajući Savjeta ministara Zoran Tegeltija koji ima rok do 11. februara da pripremi zakon.\n"Ako se želi napraviti neki zakon, on može dobiti neku prostu većinu u Savjetu ministara ali ne može nikako u Parlamentarnoj skupštini. Јa ću sve uraditi da ovo zakonsko rješenj,e koje pravi podjele u BiH, ne dobije podršku u Savjetu ministara", istakao je Tegeltija.\nStav Zorana Tegeltije znači da nema ništa od otimanja nadležnosti entitetima. Inicijativa je besmislena i nepotrebna jer i bez zakona koji traži Denis Zvizdić, neperspektivne vojne lokacije se dodjeljuju na upravljanje i korištenje lokalnim zajednicama, javlja RTRS.\nU SNSD-u kažu da je glasanje o spornoj inicijativi pokazalo ko je spreman da slijedi SDA.\n"Radi se o inicijativi koja, ko god zna političke odnose u BiH, ne može da doživi uspjeh. Ona u suštini služi za dnevno političke svrhe, a nama je u Srpskoj još jedan indikator ponašanja SDS-a, PDP-a, a sada vidimo i DNS-a, kada je u pitanju zaštita nacionalnih interesa Srpske", kazala je Snježana Novaković Bursać.\nDNS-ov Nenad Nešić očekuje da Savjet ministara neće predložiti zakon suprotan interesima Republike Srpske, a to što je svojom uzdržanošću, kao što su i poslanici SDS-a i PDP, dozvolio da prođe prijedlog koji to traži, pravda nedostavljanjem mišljenja Vlade Srpske po tom pitanju.\nI bez tog mišljenja, poznato da je sva imovina, uključujući perspektivne i neperpsketivne vojne lokacije, vlasništvo Srpske koje nisu uknjižene na BiH.\n"Svojinsko-pravni odnosi su u isključivoj nadležnosti Srpske. To znači da BiH nema nadležnost u toj oblasti što je jasno navedeno u mišljenju Venecijanske komisije i čitavog niza sudskih odluka", rekao je pravobranilac Republike Srpske Milomir Govedarica.\nNajbliže dogovoru o raspodjeli državne i vojne imovine bilo je 2009. kada je u Banjaluci usaglašeno da se na BiH knjiži samo imovina potrebna za rad bh. institucija. Sve ostalo, uključujući i neperspektivnu vojnu imovinu, pripalo bi nižim nivoima vlasti. A, ukoliko vojne lokacije više ne budu trebale OS BiH, prešle bi u vlasništvo entiteta gdje se nalazi.\n"U BiH dominiraju inicijative koje su u suprotnosti sa zakonima i koje idu u pravcu novih podjela u BiH, a ne one koje žele da se dođe do rješenja. Ono što je poražavajuće je da te inicijative prolaze uz podršku opoziconih poslanika i Srpske", rekao je Tegeltija.


Nađi slavnog dvojnika - oradio.rs\nNađi slavnog dvojnika\nAko ste se oduvek pitali da li ličite na neku od slavnih istorijskih ličnosti koje se nalaze na platnima svetskih slikara, imamo aplikaciju za vas.\nGoogle Arts & Culture je aplikacija koja skenira vaše lice i pronalazi "dvojnika" na nekom od remek-dela slavnih slikara iz raznih epoha.\nDa biste napravili selfi i uporedili ga sa umetničkom bazom koju Google Art and Culture ima, potrebno je da u aplikaciji odete do odeljka "Is Your Potret in a Museum", napravite selfi, kliknete na pretragu i sačekate da vam Google izbaci rezultat.\nJedina mana ove aplikacije je činjenica da neće svi imati priliku da isprobaju opciju "Je li moj lik na umetničkom delu", jer opcija još uvek nije dostupna svima i zavisi, osim od lokacije i od načina na koji koristite Google nalog.\nAplikacija je odličan izvor informacija o umetnosti, muzejima, stvaraocima umetničkih pravaca, njihovom uticaju, uključujući obližnje muzeje, radno vreme, galerije, parkove i slično. Aplikaciju nudi i preglede dela u virtuelnoj realnosti, Street View obilazak, video materijale. Google Arts & Culture je besplatna platforma za Android i iOS korisnike.\nAustralijska agencija za konkurentnost i zaštitu potrošača (ACCC) pokrenula je sudski postupak protiv kompanije Google tvrdeći da su obmanuli svoje…


News Arhiva Članaka | Šta Ima Web Portal - Sta Ima\n25. 12. 2020. 25. 12. 2020. admin2\nDok se njene kolege žale kako nemaju nastupe i da ne znaju kako će da izdrže finansijski, hrvatska pjevačica Severina Kojić ne brine već radi. Zato je prihvatila saradnju s jednom hrvatskom kompanijom i postala njihov model.\n25. 12. 2020. admin2\nGost emisiji “Konačno petak” ove sedmice, ekskluzivno, nakon nekoliko godina, bit će jedna od najvećih regionalnih zvijezda Dino Merlin. U emisiji govori o svojoj dosadašnjoj karijeri, novoj pjesmi “Mi” i svom novogodišnjem projektu.\n25. 12. 2020. admin0\nBivši partner preminulog muzičara Džordža Majkla (1963.-2016.), Fadi Favaz (47) je uhvaćen dok je provaljivao u u dom pokojne zvijezde uoči četvrte godišnjice Majklove smrti.\n25. 12. 2020. 25. 12. 2020. admin0\nVelika Britanija i Evropska unija potpisale su historijski trgovinski sporazum za Brexit, samo sedam dana pred isteka perioda tranzicije i izlaska Velike Britanije iz jednog od najvećih trgovinskih blokova u svijetu.\n25. 12. 2020. 25. 12. 2020. admin8\nIkona koju je srpski član i predsjedavajući Predsjedništva BiH Milorad Dodik poklonio ministru inostranih poslova Ruske Federacije Sergeju Lavrovu duže od 15 godina bila je u vlasništvu jedne banjalučke porodice, koja je izrazila želju da je pokloni Lavrovu.\nOcjena ustavnosti Zakona o prebivalištu\n25. 12. 2020. admin5\nČlan Predsjedništva Bosne i Hercegovine Željko Komšić u narednim danima podnijet će apelaciju Ustavnom sudu BiH u vezi sa Zakonom o prebivalištu i boravištu državljana BiH, saznaje Fena u Komšićevom uredu.\nPoslednji put kao Indijana Džons\n24. 12. 2020. admin2\nGlumac Harison Ford (78) ponovo će staviti karakterističan šešir Indijane Džonsa u petom i poslednjem filmu u serijalu avantura neustrašivog arheologa koji se očekuje u bioskopima u 2022. godini, zvanično je objavio Dizni.\nPol Makartni želi da se vakciniše\nBivši Bitls Pol Makartni je rekao da želi da se vakciniše protiv koronavirusa i u intervjuu za BBC u petak rekao i da je malo verovatno da će sledeće godine na turneju da bi predstavio svoj najnoviji album objavljen ove nedelje, “McCartney III”.\nBojana Maljević zaražena koronom\n24. 12. 2020. 24. 12. 2020. admin1\nGlumica i producentkinja Bojana Maljlević pozitivna je na koronavirus, i kako je napisala na Tviteru, ima obostranu upalu pluća izazvanu ovom infekcijom.\nPutin potpisao “predsedjnicki” zakon\n24. 12. 2020. 24. 12. 2020. admin8\nRuski predsjednik Vladimir Putin potpisao je u utorak zakon kojim će bivšim predsjednicima biti dodijeljen doživotni imunitet nakon napuštanja funkcije predsjednika.


Novinari iz celog sveta brane Džulijana Asanža - MediaSfera\nNovinari iz celog sveta stali su u odbranu osnivača Vikiliksa Džulijana Asanža (48) i pozvali na potpisivanje peticije protiv njegovog izručenja Sjedinjenim Američkim Državama, objavila je inicijativa „Speak up for Assange“ koja je za dve nedelje prikupila 900 potpisa novinara iz 89 zemalja. U odbranu Asanža stao je i komesar UN zadužen za njegov slučaj.\n„Napokon mi je sinulo da sam bio zaslepljen propagandom i da su Asanža sve vreme klevetali kako bi se odvratila pažnja od zločina koje je razotkrio“, rekao je Posebni istražitelj UN-a za mučenje, Nils Melzer koji je istraživao Asanžov slučaj.\n„Jednom kad je dehumanizovan kroz izolaciju, ismevanje i sramoćenje, baš kao što su veštice nekada spaljivane na lomači, bilo je lako lišiti ga osnovnih ljudskih prava bez izazivanja javnog besa širom sveta“, dodao je Melzer.\nOn je upozorio da bi se izručenjem Asanža „postavio pravni presedan koji bi se ubuduće mogao primenjivati na otkrića Gardijana, Njujork Tajmsa i ABC Njuza.“\nTagoviDžulijan Asanž izručenje novinari peticija Vikiliks


U Srbiji pozitivno posluje oko 53.000 firmi | Kamatica\nPočetna > vest > U Srbiji pozitivno posluje oko 53.000 firmi\nU Srbiji pozitivno posluje oko 53.000 firmi\nTekst objavljen: 26.11.2015 15:18\nU Srbiji pozitivno posluje oko 52 770 privrednih subjekata od oko 320 000 firmi, a privreda je prošlu godinu završila sa neto gubitkom od 131.782 miliona dinara, rečeno je danas prilikom predstavljanja godišnje publikacije Biznis TOP koju tradicionalno objavljuje časopis Biznis i finansije.\nKako je rečeno na predstavljanju, gubici privrede su oko četiri puta više od neto gubitka iz 2013. od 30.924 miliona dinara.\nDirektor Agencije za privredne registre Zvonko Obradović, koji je prisustvovao predstavljanju ove publikacije ukazao je da bi se, poređenjem podataka iz 2008. godine videlo da u Srbiji posluje isti ili sličan broj privrednih subjekata, 320.000, a odstupanje je malo.\n“Imamo i sličan broj onih koji pozitivno posluju 52.770”, ističe Obradović.\nPrema podacima APR-a, te “pozitivne” firme ostvarile su dobit u 2014. od 416.869 miliona dinara, dok su one neprofitabilne ostvarile neto gubitak od ukupno 548.651 miliona dinara.\nObradović je istakao da su velike gubitke pravila preduzeća u restrukturiranju, oko 77 milijardi dinara, dok oko 30 milijardi dinara gubitaka generišu preduzeća u stečaju i likvidaciji.\n“Rok za privatizaciju firmi u restrukturiranju je produžen do maja 2016. jer imaju oko 57.000 zaposlenih i potrebu da se tu traži strateški partner, ali veliki deo gubitaka je upravo tu”, rekao je Obradović.\nPrema njegovim rečima, ima i oko 55.000 firmi s računom u blokadi dužoj od 90 dana, privrednih društava i preduzetnika, gde je odnos 60-40, a one generišu petinu, odnosno 21 odsto ukupnih gubitaka privrede.\nObradović je, govoreći o firmama bez zaposlenih, naveo da ih u Srbiji ima 27.000, ali i da ih je u 2003. bilo oko 21.000.\nBroker Nenad Gujaničić rekao je da je država i dalje dominantan preduzetnik u privredi, što je, kako je rekao, pogubno jer teško da država to može.\n“Imamo velike državne monopoliste, sve do propalih preduzeća u restrukturiranju koja su pojela kapital odavno. A gde je država vlasnik, tu je često loš menadžment, nizak tehnološki nivo opreme... Takođe, faktori poput subvencija su loši i daju negativne posledice”, rekao je on.\nGujaničić je podsetio i da su u Srbiji i kamate na dug premašile milijardu evra, a kad država proda Telekom Srbija, ona bi od tog novca mogla samo da namiri kamate.\n“Sada se država zadužuje sa kamatom od preko jedan odsto u evrima što je nisko, ali to će se u budućnosti promeniti. Zato taj momenat mora da se dočeka sa realizacijom ključnih reformi”, smatra Gujaničić.\nposlovanje Telekom Srbija domaće firme firme